
讟拽住讟 讛讚祝





	讙住讟专讗 砖诇 讘讬转 驻注讜专 讛专讗谞讜 讛讬讻谉 诪砖讛 拽讘讜专 注诪讚讜 诇诪注诇讛 谞讚诪讛 诇讛诐 诇诪讟讛 诇诪讟讛 谞讚诪讛 诇讛诐 诇诪注诇讛 谞讞诇拽讜 诇砖转讬 讻讬转讜转 讗讜转谉 砖注讜诪讚讬诐 诇诪注诇讛 谞讚诪讛 诇讛谉 诇诪讟讛 诇诪讟讛 谞讚诪讛 诇讛谉 诇诪注诇讛 诇拽讬讬诐 诪讛 砖谞讗诪专 {讚讘专讬诐 诇讚-讜} 讜诇讗 讬讚注 讗讬砖 讗转 拽讘讜专转讜 专' 讞诪讗 讘专' 讞谞讬谞讗 讗诪专 讗祝 诪砖讛 专讘讬谞讜 讗讬谞讜 讬讜讚注 讛讬讻谉 拽讘讜专 讻转讬讘 讛讻讗 讜诇讗 讬讚注 讗讬砖 讗转 拽讘讜专转讜 讜讻转讬讘 讛转诐 {讚讘专讬诐 诇讙-讗} 讜讝讗转 讛讘专讻讛 讗砖专 讘专讱 诪砖讛 讗讬砖 讛讗诇讛讬诐 讜讗''专 讞诪讗 讘专讘讬 讞谞讬谞讗 诪驻谞讬 诪讛 谞拽讘专 诪砖讛 讗爪诇 讘讬转 驻注讜专 讻讚讬 诇讻驻专 注诇 诪注砖讛 驻注讜专 讜讗诪专 专讘讬 讞诪讗 讘专讘讬 讞谞讬谞讗 诪讗讬 讚讻转讬讘 {讚讘专讬诐 讬讙-讛} 讗讞专讬 讛' 讗诇讛讬讻诐 转诇讻讜 讜讻讬 讗驻砖专 诇讜 诇讗讚诐 诇讛诇讱 讗讞专 砖讻讬谞讛 讜讛诇讗 讻讘专 谞讗诪专 {讚讘专讬诐 讚-讻讚} 讻讬 讛' 讗诇讛讬讱 讗砖 讗讜讻诇讛 讛讜讗 讗诇讗 诇讛诇讱 讗讞专 诪讚讜转讬讜 砖诇 讛拽讘''讛 诪讛 讛讜讗 诪诇讘讬砖 注专讜诪讬诐 讚讻转讬讘 {讘专讗砖讬转 讙-讻讗} 讜讬注砖 讛' 讗诇讛讬诐 诇讗讚诐 讜诇讗砖转讜 讻转谞讜转 注讜专 讜讬诇讘讬砖诐 讗祝 讗转讛 讛诇讘砖 注专讜诪讬诐 讛拽讘''讛 讘讬拽专 讞讜诇讬诐 讚讻转讬讘 {讘专讗砖讬转 讬讞-讗} 讜讬专讗 讗诇讬讜 讛' 讘讗诇讜谞讬 诪诪专讗 讗祝 讗转讛 讘拽专 讞讜诇讬诐 讛拽讘''讛 谞讬讞诐 讗讘诇讬诐 讚讻转讬讘 {讘专讗砖讬转 讻讛-讬讗} 讜讬讛讬 讗讞专讬 诪讜转 讗讘专讛诐 讜讬讘专讱 讗诇讛讬诐 讗转 讬爪讞拽 讘谞讜 讗祝 讗转讛 谞讞诐 讗讘诇讬诐 讛拽讘''讛 拽讘专 诪转讬诐 讚讻转讬讘 {讚讘专讬诐 诇讚-讜} 讜讬拽讘专 讗讜转讜 讘讙讬讗 讗祝 讗转讛 拽讘讜专 诪转讬诐: 讻转谞讜转 注讜专 专讘 讜砖诪讜讗诇 讞讚 讗诪专 讚讘专 讛讘讗 诪谉 讛注讜专 讜讞讚 讗诪专 讚讘专 砖讛注讜专 谞讛谞讛 诪诪谞讜 讚专砖 专' 砖诪诇讗讬 转讜专讛 转讞诇转讛 讙诪讬诇讜转 讞住讚讬诐 讜住讜驻讛 讙诪讬诇讜转 讞住讚讬诐 转讞讬诇转讛 讙诪讬诇讜转 讞住讚讬诐 讚讻转讬讘 讜讬注砖 讛' 讗诇讛讬诐 诇讗讚诐 讜诇讗砖转讜 讻转谞讜转 注讜专 讜讬诇讘讬砖诐 讜住讜驻讛 讙诪讬诇讜转 讞住讚讬诐 讚讻转讬讘 讜讬拽讘专 讗讜转讜 讘讙讬讗 讚专砖 专讘讬 砖诪诇讗讬 诪驻谞讬 诪讛 谞转讗讜讛 诪砖讛 专讘讬谞讜 诇讬讻谞住 诇讗''讬 讜讻讬 诇讗讻讜诇 诪驻专讬讛 讛讜讗 爪专讬讱 讗讜 诇砖讘讜注 诪讟讜讘讛 讛讜讗 爪专讬讱 讗诇讗 讻讱 讗诪专 诪砖讛 讛专讘讛 诪爪讜转 谞爪讟讜讜 讬砖专讗诇 讜讗讬谉 诪转拽讬讬诪讬谉 讗诇讗 讘讗''讬 讗讻谞住 讗谞讬 诇讗专抓 讻讚讬 砖讬转拽讬讬诪讜 讻讜诇谉 注诇 讬讚讬 讗诪专 诇讜 讛拽讘''讛 讻诇讜诐 讗转讛 诪讘拽砖 讗诇讗 诇拽讘诇 砖讻专 诪注诇讛 讗谞讬 注诇讬讱 讻讗讬诇讜 注砖讬转诐 砖谞讗诪专 {讬砖注讬讛 谞讙-讬讘} 诇讻谉 讗讞诇拽 诇讜 讘专讘讬诐 讜讗转 注爪讜诪讬诐 讬讞诇拽 砖诇诇 转讞转 讗砖专 讛注专讛 诇诪讜转 谞驻砖讜 讜讗转 驻讜砖注讬诐 谞诪谞讛 讜讛讜讗 讞讟讗 专讘讬诐 谞砖讗 讜诇驻讜砖注讬诐 讬驻讙讬注 诇讻谉 讗讞诇拽 诇讜 讘专讘讬诐 讬讻讜诇 讻讗讞专讜谞讬诐 讜诇讗 讻专讗砖讜谞讬诐 转''诇 讜讗转 注爪讜诪讬诐 讬讞诇拽 砖诇诇 讻讗讘专讛诐 讬爪讞拽 讜讬注拽讘 砖讛谉 注爪讜诪讬诐 讘转讜专讛 讜讘诪爪讜转 转讞转 讗砖专 讛注专讛 诇诪讜转 谞驻砖讜 砖诪住专 注爪诪讜 诇诪讬转讛 砖谞讗诪专 {砖诪讜转 诇讘-诇讘} 讜讗诐 讗讬谉 诪讞谞讬 谞讗 讜讙讜' 讜讗转 驻讜砖注讬诐 谞诪谞讛 砖谞诪谞讛 注诐 诪转讬 诪讚讘专 讜讛讜讗 讞讟讗 专讘讬诐 谞砖讗 砖讻讬驻专 注诇 诪注砖讛 讛注讙诇 讜诇驻讜砖注讬诐 讬驻讙讬注 砖讘讬拽砖 专讞诪讬诐 注诇 驻讜砖注讬 讬砖专讗诇 砖讬讞讝专讜 讘转砖讜讘讛 讜讗讬谉 驻讙讬注讛 讗诇讗 转驻诇讛 砖谞讗诪专 {讬专诪讬讛 讝-讟讝} 讜讗转讛 讗诇 转转驻诇诇 讘注讚 讛注诐 讛讝讛 讜讗诇 转砖讗 讘注讚诐 专谞讛 讜转驻诇讛 讜讗诇 转驻讙注 讘讬:





	讛讚专谉 注诇讱 讛诪拽谞讗 诇讗砖转讜





	诪转谞讬' 讛讬讛 诪讘讬讗 讗转 诪谞讞转讛 讘转讜讱 讻驻讬驻讛 诪爪专讬转 讜谞讜转谞讛 注诇 讬讚讬讛 讻讚讬 诇讬讙注讛 讻诇 讛诪谞讞讜转 转讞讬诇转谉 讜住讜驻谉 讘讻诇讬 砖专转 讜讝讜 转讞诇转讛 讘讻驻讬驻讛 诪爪专讬转 讜住讜驻讛 讘讻诇讬 砖专转 讻诇 讛诪谞讞讜转 讟注讜谞讜转 砖诪谉 讜诇讘讜谞讛 讜讝讜 讗讬谞讛 讟注讜谞讛 诇讗 砖诪谉 讜诇讗 诇讘讜谞讛 讻诇 讛诪谞讞讜转 讘讗讜转 诪谉 讛讞讟讬谉 讜讝讜 讘讗讛 诪谉 讛砖注讜专讬谉 诪谞讞转 讛注讜诪专 讗注''驻 砖讘讗讛 诪谉 讛砖注讜专讬谉 讛讬讗 讛讬转讛 讘讗讛 讙专砖 讜讝讜 讘讗讛 拽诪讞 专''讙 讗讜诪专 讻砖诐 砖诪注砖讬讛 诪注砖讛 讘讛诪讛 讻讱 拽专讘谞讛 诪讗讻诇 讘讛诪讛:


	讙诪' 转谞讬讗 讗讘讗 讞谞讬谉 讗讜诪专 诪砖讜诐 专讘讬 讗诇讬注讝专 (讜讻诇 讻讱 诇诪讛) 讻讚讬 诇讬讙注讛 讻讚讬 砖转讞讝讜专 讘讛 讗诐 讻讻讛 讞住讛 转讜专讛 注诇 注讜讘专讬 专爪讜谞讜 拽诇 讜讞讜诪专 注诇 注讜砖讬 专爪讜谞讜 讜诪诪讗讬 诪砖讜诐 讚讞住讛 讛讜讗 讚讬诇诪讗 讻讬 讛讬讻讬 讚诇讗 转讬诪讞拽 诪讙讬诇讛 拽住讘专





专砖"讬





	讙住讟专讗. 诪讜砖诇 讻诪讛 砖讗诪专 拽讜诪讜住 讚讜讻讜住 讜砖诇讟讜谉 讜讞讘讬专讜 专讬讛讟讜谉 拽讜专讟讜谉 讙住讟专讗 (讘专讻讜转 讚祝 诇讘:): 讜讬讘专讱 讗诇讛讬诐 讗转 讬爪讞拽. 谞讬讞诪讜 注诇 讗讘讬讜 讜讘专讻讜 讘专讻转 讗讘诇讬诐: 讚讘专 讛讘讗 诪谉 讛注讜专. 砖诇 爪诪专 讛讜讗: 砖讛注讜专 谞讛谞讛 诪诪谞讜. 砖诇 驻砖转谉 砖讗讚诐 诇讜讘砖 住诪讜讱 诇注讜专讜: 转讞讬诇转讜 讙诪讬诇讜转 讞住讚讬诐. 讛诇讘讬砖 注专讜诪讬诐: 讜诇驻讜砖注讬诐 讬驻讙讬注. 讘砖讘讬诇 驻讜砖注讬诐 讛驻讙讬注: 讛注专讛. 讛专讬拽: 诪转谞讬' 讛讬讛 诪讘讬讗 讗转 诪谞讞转讛. 讛讘注诇 讻讚讻转讬讘. 讜讛讘讬讗 讗转 拽专讘谞讛 注诇讬讛 讜讙讜' (讘诪讚讘专 讛): 讻驻讬驻讛 诪爪专讬转. 住诇 砖诇 谞爪专讬 讚拽诇 讝专讚讬诐 砖讙讚讬诇讬谉 住讘讬讘 讛讚拽诇: 讻讚讬 诇讬讙注讛. 讘讙诪专讗 诪驻专砖 讟注诪讗: 转讞讬诇转谉 讜住讜驻谉. 讛砖转讗 诪砖诪注 讻砖诪讘讬讗讛 诪讘讬转讜 诪讘讬讗讛 讘讻诇讬 砖专转 诇注讝专讛: 讜住讜驻讛 讘讻诇讬 砖专转. 拽讜讚诐 拽诪讬爪讛: 讻诇 讛诪谞讞讜转 讟注讜谞讜转 砖诪谉 讜诇讘讜谞讛. 讻讚讻转讬讘 讜讬爪拽 注诇讬讛 砖诪谉 讜谞转谉 注诇讬讛 诇讘讜谞讛 (讜讬拽专讗 讘) 讜诇拽诪讬讛 驻专讬讱 讜讛讗讬讻讗 诪谞讞转 讞讜讟讗: 讜讝讜 讗讬谞讛 讟注讜谞讛. 讚讻转讬讘 讘讛 诇讗 讬爪讜拽 注诇讬讛 砖诪谉 讜讙讜' (讘诪讚讘专 讛): 讘讗讜转 诪谉 讛讞讟讬谉. 讚讻转讬讘 住诇转 讞讟讬诐 转注砖讛 讗讜转诐 (砖诪讜转 讻讟): 诪谞讞转 讛注讜诪专 讘讗讛 诪谉 砖注讜专讬诐. 讘诪住讻转 诪谞讞讜转 (讚祝 住讞:) 讬诇驻讬谞谉 诇讛 诪拽专讗讬: 讘讗讛 讙专砖. 讚讻转讬讘 讙专砖 讻专诪诇 转拽专讬讘 讗转 诪谞讞转 讘讻讜专讬讱 (讜讬拽专讗 讘) 讜讘诪住讻转 诪谞讞讜转 (讚祝 住讜:) 讗诪专讬谞谉 讘诪谞讞转 讛注讜诪专 讛讻转讜讘 诪讚讘专: 讙专砖. 讘砖注讜专讬诐 诪讜讘讞专 砖讘讜 诪谞讜驻讛 讘讬''讙 谞驻讛 讻注讬谉 住讜诇转 讞讟讬诐: 拽诪讞. 讛讻诇 诪注讜专讘 讻诪讜 砖谞讟讞谉: 讙诪' 讜讻诇 讻讱 诇诪讛. 诇诪讛 讗谞讜 讟讜专讞讬谉 诇讬讙注讛: 注诇 注讜讘专讬 专爪讜谞讜. 砖讗诐 讝讬谞转讛 注讘专讛 注诇 专爪讜谞讜 砖诇 诪拽讜诐 讜专讜爪讛 砖转讜讚讛 砖诇讗 转讬讘讚拽: 拽住讘专. 讛讗讬 转谞讗 讚讗诪专 诪砖讜诐 讚讞住讛 讛讜讗:





转讜住驻讜转





	诪驻谞讬 诪讛 谞拽讘专 诪讜诇 讘讬转 驻注讜专 讻讚讬 诇讻驻专 注诇 诪注砖讛 驻注讜专. 讜诪讚专砖 讗讙讚讛 讘讻诇 砖谞讛 讜砖谞讛 讘注转 砖讞讟讗讜 讬砖专讗诇 讘讘谞讜转 诪讜讗讘 讘讗讜转讜 驻专拽 讘讬转 驻注讜专 注讜诇讛 诇诪注诇讛 讻讚讬 诇拽讟专讙 讜诇讛讝讻讬专 注讜谉 讜讻砖讛讜讗 专讜讗讛 拽讘专讜 砖诇 诪砖讛 讞讜讝专 讜砖讜拽注 砖诪砖讛 专讘讬谞讜 砖拽注讜 讘拽专拽注 注讚 讞讜讟诪讜 讜讻诇 砖注讛 砖注讜诇讛 讞讜讝专 讜谞砖拽注 诇诪拽讜诐 砖砖拽注讜 诪砖讛 专讘讬谞讜. 诪转讜住驻转 专讘讬: 诪转谞讬' 诪讘讬讗 讗转 诪谞讞转讛. 讗讬谉 住讚专 讛诪砖谞讛 讜住讚专 讛驻专砖讛 诪讻讜讜谞讬谉 砖讛专讬 讻讱 住讚专 讛驻专砖讛 拽讬谞讗 诇讛 讜谞住转专讛 诪注诇讛 讛讗砖讛 讜诪讘讬讗 讗转 诪谞讞转讛 讛讻讛谉 诪讘讬讗 驻讬讬诇讬 砖诇 讞专住 讜谞讜转谉 诇转讜讻讜 讞爪讬 诇讜讙 诪讬诐 诪谉 讛讻讬讜专 讜谞讜转谉 讘讜 注驻专 诪注诪讬讚 讛讗砖讛 讘砖注专 谞拽谞讜专 讜讗讜讞讝 讘讘讙讚讬讛 讜住讜转专 讗转 砖注专讛 讜谞讜转谉. 讗转 讛诪谞讞讛 注诇 讬讚讬讛 讜讘讬讚 讛讻讛谉 诪讬诐 讛诪专讬诐 讜诪砖讘讬注 讜诪转谞讛 注诪讛 讜讻讜转讘 讗转 讛诪讙讬诇讛 讜诪讜讞拽 讜诪砖拽讛 讜谞讜讟诇 诪谞讞转讛 诪转讜讱 讻驻讬驻讛 诪爪专讬转 讜谞讜转谉 诇转讜讱 讻诇讬 砖专转 诪谞讬祝 讜诪讙讬砖 拽讜诪抓 讜诪拽讟讬专 讜诇讗 讬讚注谞讜 诇诪讛 砖讬谞讛 讛转谞讗 讛住讚专 讜讗诐 住讚专 讛转谞讗 讚讜拽讗 讗讜 住讚专 讛驻专砖讛: 讻讚讬 诇讬讙注讛. 砖讛专讬 讛讬转讛 谞转讜谞讛 注诇 讬讚讛 注讚 讙诪专 讻诇 讛住讚专 讻讚讬 砖转讞讝讜专 讜转讜讚讛 讜诇讗 砖讬讬讱 诇诪讬诪专 讚讚专讬砖 讟注诪讗 讚拽专讗 讗诇讗 讛讬讻讗 讚谞驻拽讗 诇谉 诪讬谞讛 诪讬讚讬 讚诪专讘讬 诪讬谞讬讛 讜拽专讗 住转诪讗 讻转讬讘 讜讻讜诇诇 讛讻诇 讜讗谞讜 讚讜专砖讬谉 讟注诪讜 讜讗讜诪专讬诐 讝讛讜 讛讟注诐 砖诇 驻住讜拽 讛讜讗讬诇 讜讟注诪讜 讘砖讘讬诇 讻讱 讗讬讻讗 讚讜拽讗 讻讙讜谉 诇讗 转讞讘讜诇 讘讙讚 讗诇诪谞讛 诪砖诪注 讘讬谉 注谞讬讛 讜注砖讬专讛 讜拽讗诪专 专''砖 讟注诪讗 讚拽专讗 砖讗诐 讗转讛 诪诪砖讻谉 讗讜转讛 讗转讛 诪砖讬讗 诇讛 砖诐 专注 讘砖讻讬谞讜转讬讛 诪转讜讱 砖讗转讛 诪砖讬讘 诇讛 讛注讘讜讟 讜谞讗诪专 注谞讬讛 讚讜拽讗 讗讬谉 诪诪砖讻谞讬谉 讗讜转讛 (讘''诪 讚祝 拽讟讜.):





讛诪讗讬专讬

讛讬讛 诪讘讬讗 讜讻讜' 讻讘专 讘讬讗专谞讜 讘驻转讬讞转 讛诪住讻转讗 砖讛讞诇拽 讛砖谞讬 砖讘讛 讗诪谞诐 诇讘讗专 注谞讬谞讬 住讚专讬 讛谞讛讙讜转讬讛诐 讘注谞讬谉 讛住讜讟讛 讜砖讝讛 讛讞诇拽 讛讜讞诇 讘讬讗讜专讜 讘专讗砖讜谉 讻诪讜 砖讛转讘讗专 砖诐 注谞讬谞讬 讛讘讗转讛 诇驻谞讬 讛讻讛谉 讘诪拽讚砖 讜讚专讻讬 讛讘讝讬讜谞讜转 砖讛讬讜 诪转谞讛讙讬诐 注诪讛 讘讛诐 讜讘讗 讝讛 讛驻专拽 讘注谞讬谉 讝讛 讛讞诇拽 讙"讻 讜注诇 讝讛 讛爪讚 讬讞诇拽讜 注谞讬谞讬 讛驻专拽 诇砖谞讬 讞诇拽讬诐 讛专讗砖讜谉 讘注谞讬谉 诪谞讞转 住讜讟讛 讛讬讗讱 讚讬谞讛 讜讛砖谞讬 讘注谞讬谉 谞转讬谞转 讛注驻专 讘诪讬诐 讜讻转讬讘转 讛诪讙诇讛 讜讛砖讘注转讜 讜拽诇诇转讜 讝讛讜 砖讜专砖 讛驻专拽 讚专讱 讻诇诇 讗诇讗 砖讬转讙诇讙诇讜 讘讜 拽爪转 讚讘专讬诐 砖诇讗 诪谉 讛讻讜谞讛 讻诪讜 砖讬转讘讗专 讜讗谞讜 诪驻专砖讬诐 讗转 讻诇 讛讞诇拽讬诐 讘讬讞讚 讘诪砖谞讛 讗讞转 讜讛讜讗 砖讗诪专:



讛讬讛 诪讘讬讗 讗转 诪谞讞转讛 讘拽驻讬驻讛 诪爪专讬转 讜谞转谞讛 注诇 讬讚讬讛 讻讚讬 诇讬讙注讛 讻诇 讛诪谞讞讜转 转讞诇转谉 讜住讜驻谉 讘讻诇讬 砖专转 讻诇 讛诪谞讞讜转 讟注讜谞讜转 砖诪谉 讜诇讘讜谞讛 讜讝讜 讗讬谞讛 讟注讜谞讛 诇讗 砖诪谉 讜诇讗 诇讘讜谞讛 讻诇 讛诪谞讞讜转 讘讗讜转 诪谉 讛讞讟讬诐 讜讝讜 讗讬谞讛 讘讗讛 讗诇讗 诪谉 讛砖注讜专讬诐 诪谞讞转 讛注讜诪专 讗注"驻 砖讛讬讗 讘讗讛 诪谉 讛砖注讜专讬诐 讛讬讗 讛讬转讛 讘讗讛 讙专砖 讜讝讜 讛讬转讛 讘讗讛 拽诪讞 专讘谉 讙诪诇讬讗诇 讗讜诪专 讻砖诐 砖诪注砖讬讛 诪注砖讛 讘讛诪讛 讻讱 拽专讘谞讛 诪讗讻诇 讘讛诪讛 讗诪专 讛专"诐 驻讬' 讻讚讬 诇讬讙注讛 注讚 砖转转注诪诇 讜转讜讚讛 讜诇讗 转砖转讛 诪讬 讛诪专讬诐 讜讬专爪讛 讘讗诪专讜 转讞诇转谉 讘讻诇讬 砖专转 讻诇讬诐 讛专讗讜讬讬诐 诇讻诇讬 砖专转 专"诇 讻诇讬 讛讝讛讘 讜讛讻住祝 诇驻讬 砖讻诇 讛诪谞讞讜转 讗诪谞诐 讬讜讘讗讜 讘讻诇讬 讝讛讘 讜讻住祝 讜讗讝 转讜砖诐 讘讻诇讬 砖专转 讜讗诪专讜 讻诇 讛诪谞讞讜转 讟注讜谞讜转 砖诪谉 讗讬谉 讛讻讜谞讛 砖讝讗转 讛诪谞讞讛 诪转讞诇驻转 诇讻诇 讛诪谞讞讜转 诪讻诇 讗讞转 诪讗诇讜 讛讙讝讬专讜转 讜讗诪谞诐 讬专爪讛 砖讛讬讗 转转讞诇祝 讘诪谞讞讜转 讘讻诇诇 诇驻讬 砖诪谞讞转 讞讜讟讗 讜讗注"驻 砖讛讬讗 讘诇讗 砖诪谉 讜诇讘讜谞讛 讛谞讛 讛讬讗 转注砖讛 诪住诇转 讞讟讬诐 讜诪谞讞转 讛注讜诪专 讜讗注"驻 砖讛讬讗 诪砖注讜专讬诐 讛谞讛 讛讬讗 讙专砖 讜讟注讜谞讛 砖诪谉 讜诇讘讜谞讛 讜讝讛 讬转拽专讘讜 讘讜 砖谞讬 讛注谞讬谞讬诐 讬讞讚:



讗诪专 讛诪讗讬专讬 讛讬讛 诪讘讬讗 讗转 诪谞讞转讛 讜讻讜' 专"诇 讗讞专 砖谞注砖讜 讘讛 诪注砖讬诐 砖讛讜讝讻专讜 讘驻专拽 专讗砖讜谉 讛讬讛 讛讘注诇 诪讘讬讗 讗转 诪谞讞转讛 驻讬' 砖讛讘注诇 诪讘讬讗 讗转 诪谞讞转讛 诪砖诇讜 讻讚讻转讬讘 讜讛讘讬讗 讗转 拽专讘谞讛 注诇讬讛 讜讛拽专讘谉 讛讬讛 注砖专讜谉 砖诇 拽诪讞 砖注讜专讬诐 讜讛讬讛 诪讘讬讗讛 讘讻驻讬驻讛 诪爪专讬转 专"诇 住诇 砖诇 爪讜专讬 讚拽诇 讜讛诐 讞专讬讜转 砖住讘讬讘 讛讚拽诇 注诇 讛讚专讱 砖讘讬讗专谞讜 讘驻专拽 专讗砖讜谉 讘注谞讬谉 讞讘诇 讛诪爪专讬 讜讛讬讛 谞讜转谉 讛诪谞讞讛 注诇 讬讚讛 讻讚讬 诇讬讙注讛 专"诇 砖讛诪谞讞讛 注讜诪讚转 讘讬讚讛 注讚 砖讬砖讘讬注谞讛 讜砖讬讻转讜讘 讗转 讛诪讙诇讛 讜讬诪讞拽谞讛 讘转讜讱 讛诪讬诐 讜讬砖拽谞讛 讜讗讞"讻 谞讜讟诇讛 诪讬讚讛 讜讚讘专 讝讛 讘讜讚讗讬 讬讙讬注讛 讙讚讜诇讛 讗爪诇讛 讜讟讜专讞 讬讜转专 诇注诪讜讚 砖讬注讜专 诪专讜讘讛 讻诇 讻讱 驻专讜注讛 讜驻专讜诪讛 讜讘讝讜讬讛 讜讘讻驻讬驻讛 讘讬讚讛 讜驻讬专砖讜 讘讙诪专讗 诇讬讙注讛 讻讚讬 砖转讜讚讛 讜诇讗 转砖转讛 砖讛转讜专讛 讞住讛 注诇讬讛 讜讗讬谉 诇讜诪专 讻讚讬 砖诇讗 转诪讞拽 讛诪讙诇讛 砖讛专讬 讗诪专讜 诪砖拽讛 讜讗讞"讻 诪拽专讬讘 讜讗诐 诪驻谞讬 砖诇讗 转诪讞拽 讛诪讙诇讛 讛专讬 讻讘专 谞诪讞拽讛 拽讜讚诐 砖讬住讬专 讗转 讛讻驻讬驻讛 诪讬讚讛 讗诇讗 砖讛讻诇 讻讚讬 砖诇讗 转砖转讛 讜讗祝 诇讗讞专 砖砖转转 诪砖讛讗 讗讜转讛 注讚讬谉 讘讬讚讛 诪诪讛 砖讗诪专讜 砖讻诇 砖讛讜讚转 拽讜讚诐 讛讘讗转 诪谞讞转讛 讗注"驻 砖砖转转 讗讬谉 讛诪讬诐 讘讜讚拽讬谉 讗讜转讛:



讜驻讬专砖 讗讞专 讻讱 讛讛讘讚诇 砖讬砖 讘讬谉 诪谞讞讛 讝讜 诇砖讗专 讛诪谞讞讜转 讜讛讜讗 砖讗诪专 砖讻诇 讛诪谞讞讜转 转讞诇转谉 讜住讜驻谉 讘讻诇讬 砖专转 讜驻讬' 转讞诇转谉 讛讘讗转谉 讘注讝专讛 专"诇 砖讛讘讗转诐 诇注讝专讛 讛讬讛 讘讻诇讬 砖专转 讜驻讬专砖讜 讘讙诪专讗 讘讻诇讬诐 讛专讗讜讬讬诐 诇讻诇讬 砖专转 讜讛诐 讻诇讬 讻住祝 讜讝讛讘 讜驻讬' 住讜驻讛 讻砖讛讻讛谉 诇讜拽讞讛 讜谞讜转谞讛 讘讻诇讬 砖专转 讜讝讜 讗注"驻 砖住讜驻讛 讘讻诇讬 砖专转 转讞诇转讛 诪讬讛讗 讛讬转讛 讘讻驻讬驻讛 诪爪专讬转 讜讻谉 讬砖 讛讘讚诇 讘讬谞讬讛谉 砖诪谞讞转 住讜讟讛 讗讬谞讛 讟注讜谞讛 砖诪谉 讜诇讘讜谞讛 讜讗讚专讘讛 注讜讘专 注诇讬讛谉 讜诇讜拽讛 讘谞转讬谞转谉 注诇 讛砖诪谉 讘驻谞讬 注爪诪讜 讜注诇 讛诇讘讜谞讛 讘驻谞讬 注爪诪讛 诪驻谞讬 砖讛谉 诇讗讜讬谉 诪讬讜讞讚讬谉 讜讻讚讻转讬讘 诇讗 讬爪讜拽 注诇讬讛 砖诪谉 讜诇讗 讬转谉 注诇讬讛 诇讘讜谞讛 讜砖讗专 讛诪谞讞讜转 讟注讜谞讜转 砖诪谉 讜诇讘讜谞讛 讜讻谉 砖讻诇 讛诪谞讞讜转 讘讗讜转 讞讟讬诐 讜讝讜 讘讗讛 诪谉 讛砖注讜专讬诐 讜诪砖谞讛 讝讜 诇讗 谞砖谞讬转 讘讚讬讜拽 砖讛专讬 讗祝 诪谞讞转 讞讜讟讗 讗讬谞讛 讟注讜谞讛 诇讗 砖诪谉 讜诇讗 诇讘讜谞讛 讜讻谉 砖转讬 讛诇讞诐 讜讻谉 讬砖 讟注讜谞讜转 砖诪谉 讜诇讗 诇讘讜谞讛 讜讬砖 讟注讜谞讜转 诇讘讜谞讛 讜诇讗 砖诪谉 讻诪讜 砖讛转讘讗专 讘驻专拽 讻诇 讛诪谞讞讜转 讗诇讗 砖讘讬讗讜专 讛诪砖谞讛 砖诪谞讞转 住讜讟讛 诪讜讘讚诇转 诪讻讜诇谉 讘讗讬讝讛 注谞讬谉 砖专讜讘 讛诪谞讞讜转 讟注讜谞讜转 砖诪谉 讜诇讘讜谞讛 讜讘讗讜转 诪谉 讛讞讟讬诐 讜诪谉 讛住诇转 讜讬砖 砖讗讬谞谉 讟注讜谞讜转 讗诇讗 讗讜 砖诪谉 讗讜 诇讘讜谞讛 讜讗"讻 讝讜 诪讜驻专砖转 诪讛谉 砖讗讬谞讛 讟注讜谞讛 砖诪谉 讜诇讘讜谞讛 讜讘讗讛 诪谉 讛砖注讜专讬诐 讜讗注"驻 砖诪谞讞转 讞讜讟讗 讜砖转讬 讛诇讞诐 讗讬谞谉 讟注讜谞讜转 诇讗 砖诪谉 讜诇讗 诇讘讜谞讛 诪"诪 讘讗讜转 讛谉 诪谉 讛讞讟讬诐 讜讻谉 讗注"驻 砖诪谞讞转 讛注讜诪专 讘讗讛 诪谉 讛砖注讜专讬诐 诪"诪 讟注讜谞讛 讛讬讗 砖诪谉 讜诇讘讜谞讛 讜讗讬谞讛 讘讗讛 拽诪讞 讗诇讗 讙专砖 讻专诪诇 专砖讘"讙 讗讜诪专 讻砖诐 砖诪注砖讬讛 诪注砖讛 讘讛诪讛 专"诇 砖讗讬谞讛 诪转讬讞讚转 诇讘谉 讝讜讙 讗讞讚 讻讱 拽专讘谞讛 诪讗讻诇 讘讛诪讛 专"诇 砖注讜专讬诐:

讜讘诪讛 讛讜讗 讻讜转讘 诇讗 注诇 讛诇讜讞 专"诇 砖诇 注抓 讜诇讗 注诇 讛谞讬讬专 讜讛讜讗 讛谞注砖讛 诪讘诇讗讜转 砖诇 讘讙讚讬诐 讛谞拽专讗 拽讗讙讚 讜讬砖 诪驻专砖讬诐 砖讛讜讗 谞注砖讛 讘注砖讘讬诐 讻诪讬谉 注讜专 讗诇讗 注诇 讛诪讙诇讛 专"诇 拽诇祝 诪注讜讘讚 讘住讬讚 讗讜 讙讜讬诇 讜讘注讜专 讟讛讜专 讻住驻专 转讜专讛 砖讛专讬 讻转讜讘 讘讛 讜讻转讘 讗转 讛讗诇讜转 讘住驻专 讜讗讬谉 住驻专 讗诇讗 拽诇祝 讗讜 讙讜讬诇 讜诪讛 砖讗诪专讜 讘诪住讻转 讬讜诪讗 讗祝 讛讬讗 注砖转讛 讟讘诇讗 砖诇 讝讛讘 砖驻专砖转 住讜讟讛 讻转讜讘讛 注诇讬讛 讗讬谞讜 讗诇讗 诇讛注转讬拽 诪诪谞讛 砖诇讗 讬爪讟专讻讜 诇讛讘讬讗 住驻专 转讜专讛 讜讻谉 讗讬谞讜 讻讜转讘 讘拽讜诪讜住 讜讛讜讗 砖专祝 讗讬诇谉 讛谞讬转讱 讘诪讬诐 讜诇讗 讘拽谞拽谞转讜诐 讜讛讜讗 讛谞拽专讗 讗讬专诪讬谞讟 讜诇讗 讘砖讗专 讚讘专讬诐 讛专讜砖诪讬诐 讜谞讘诇注讬诐 讘拽诇祝 讜讗讬谉 讬讻讜诇讬谉 诇讬诪讞讜转 讗诇讗 讘讚讬讜 讛谞注砖讛 诪讛专讻讘转 讚讘专讬诐 诪讚讘讬拽讬诐 讜诪砖讞讬专讬诐 讜讻诇 砖讛讜讗 诇讞 讛讜讗 谞拽诇 诇讬诪讞讜转:



讜注讻砖讜 讛讜讗 讞讜讝专 注诇 讛砖讘讜注讛 砖讛讜讗 诪砖讘讬注讛 讻住讚专 讛诪拽专讗讜转 讛讻转讜讘讬诐 注诇 讛拽诇祝 讜讻讘专 讛砖讘讬注讛 拽讜讚诐 讛讻转讬讘讛 讜讛讬讗 爪专讬讻讛 诇拽讘诇 讗转 讛砖讘讜注讛 讜讗讜诪专转 讗诪谉 讜注诇 诪讛 讛讬讗 讗讜诪专转 讗诪谉 讻诇讜诪专 注诇 讗讬讝讛 讚讘专 讛讬讗 爪专讬讻讛 诇拽讘诇 讗转 讛砖讘讜注讛 讜驻讬专砖 讘讛 讗诪谉 注诇 讛砖讘讜注讛 专"诇 砖诇讗 谞讬讟诪讗转 讗诪谉 注诇 讛讗诇讛 专"诇 砖讗诐 谞讟诪讗转 讬讘讗讜 讘讛 讜讻讜' 讜讻谉 诪拽讘诇转 砖讘讜注讛 注诇 讻诇 诪讛 砖讛讜讗 专讜爪讛 诇讛砖讘讬注讛 注诇 讻诇 讘讬讗讛 讛讗讜住专转 注诇讬讜 讜注诇 讝讛 讛讜讗 讗讜诪专 砖讛讬讗 诪拽讘诇转 砖讘讜注讛 注诇 讻诇 砖讛讜讗 诪砖讘讬注讛 讘讚讘专讬诐 讗诇讜 讗诪谉 注诇 讛砖讘讜注讛 专"诇 砖讗讜诪专 诇讛 诪砖讘讬注 讗谞讬 讗诐 谞讟诪讗转 讘住转讬专讛 讝讜 讜诪讙诇讙诇 注讜讚 注诇讬讛 讗诐 谞讟诪讗转 诪讗讬砖 讝讛 讘讝诪谉 讗讞专 讜讻谉 讗诐 谞讟诪讗转 诪讗讬砖 讗讞专 讜讻谉 讗诐 谞讟诪讗转 诇注讜诇诐 讘讗讬住讜专 讘注诇 讝讛 讗讜 拽讜讚诐 谞讬砖讜讗讬谉 诪谉 讛讗讬专讜住讬谉 讜讗讬诇讱 讗讜 诇讗讞专 谞讬砖讜讗讬谉 讜讗诐 讛讬转讛 讻讘专 讗砖转 讗讞讬讜 砖谞转讬讘诪讛 诇讝讛 讛讜讗 诪砖讘讬注讛 讗诐 讝讬谞转讛 讘专砖讜转 讗讞讬讜 讗讜 讘专砖讜转讜 诪砖讻谞住讛 讛讗 诪讝诪谉 砖讛讬转讛 砖讜诪专转 讬讘诐 讗讬谞讜 诪砖讘讬注讛 砖讛专讬 诇讗 谞讗住专讛 诇讜 讘讻讱 砖砖讜诪专转 讬讘诐 讗讬谞讛 讗诇讗 讘诇讗讜 讜诪讛 砖讗诪专讜 讻讗谉 砖讜诪专转 讬讘诐 讗讬谞讜 讗诇讗 诇讚注转 专讘讬 注拽讬讘讗 砖讛讬讛 注讜砖讛 诪诪讝专讜转 讘讞讬讬讘讬 诇讗讜讬谉 讜讗讬谉 讛诇讻讛 讻谉 讻诪讜 砖讛转讘讗专 讘诪拽讜诪讜 讛讗 讗诐 讝讬谞转讛 讘专砖讜转 讗讞讬讜 谞讗住专讛 诇讜 讜讗讞专 砖讛砖讘讬注讛 注诇 讛讻诇 讛讬转讛 讗讜诪专转 讗诪谉 注诇 讛讻诇 讜诪住讬讬诪转 讘讚讘专讬讛 砖讗诐 谞讟诪讗转 讬讛讜 讗讜转谉 讛诪讬诐 讘讜讚拽讬谉 讗讜转讛 注诇 讛讚专讱 砖讛砖讘讬注讛 讜专讘讬 诪讗讬专 诪讜住讬祝 砖诪讙诇讙诇 注诇讬讛 砖讗诐 转爪讗 讝讻讗讛 诪谉 讛诪讬诐 砖诇讗 转讝谞讛 诇注讜诇诐 转讞转讬讜 讜讛诇讻讛 讻讚讘专讬讜 讜注诇 讝讜 讗诪专讜 讗诪谉 诇砖注讘专 讗诪谉 诇讛讘讗 讜讗诐 转讝谞讛 讗讜转诐 讛诪讬诐 讘讜讚拽讬谉 讗讜转讛:



讜诪"诪 讛讻诇 砖讜讬诐 砖讗讬谞讜 诪讙诇讙诇 注诇讬讛 砖讜诐 讘讬讗讛 砖讗讬谞讛 讗讜住专转讛 注诇讬讜 讻讙讜谉 讗诐 讝讬谞转讛 拽讜讚诐 砖转转讗专住 讗讜 讗诐 谞转讙专砖讛 讜讛讞讝讬专讛 讗讬谞讜 诪讙诇讙诇 注诇讬讛 讗诐 讝讬谞转讛 诇讗讞专 讙讬专讜砖讬谉 拽讜讚诐 砖讛讞讝讬专讛 砖讛专讬 讗讬谉 讝谞讜转 诪注讻讘讛 砖诇讗 诇讞讝讜专 讚讛讜讬讛 讜讗讬砖讜转 讻转讬讘讗 讘讬讛 讻诪讜 砖讘讬讗专谞讜 讘专讗砖讜谉 砖诇 讬讘诪讜转 讜讗讬谉 爪专讬讱 诇讜诪专 砖讗讬谞讜 诪砖讘讬注讛 讘讝讛 诇讛讘讗 专"诇 砖诇讗 转讝谞讛 诇讗讞专 砖转转讙专砖 讻诇 讝诪谉 砖转讛讗 专讗讜讬讛 诇讞讝讜专 诇讜 讗诇讗 砖诪讙诇讙诇 注诇讬讛 砖讗诐 讬讙专砖 诇讛讘讗 讜讬讞讝讬专 诇讗 转讝谞讛 诪砖转讞讝讜专 诇讜 讝讛 讛讻诇诇 讻诇 砖转讘注诇 讜讗讬谞讛 讗住讜专讛 诇讜 讗讬谞讜 诪转谞讛 注诪讛 讻诪讜 砖讘讬讗专谞讜:



讝讛讜 讘讬讗讜专 讛诪砖谞讛 讜讻诇讛 注诇 讛讚专讱 砖讻转讘谞讜 讛诇讻讛 驻住讜拽讛 讛讬讗 讜砖讗专 讛注谞讬谞讬诐 砖讘住讚专 讝讛 专"诇 讛拽专讘转 讛诪谞讞讛 讜讛讛砖拽讗讛 讬转讘讗专 讘驻专拽 砖讗讞专 讝讛 讜讚讘专讬诐 砖谞讻谞住讜 转讞转讬讛 讘讙诪' 讗诇讜 讛谉:





转讜住驻讜转 砖讗谞抓

讙住讟专讗 讚讜讻讜住 讜砖诇讟讜谉 讜讞讘讬专讜 讘讘专讻讜转 (讚' 诇讘) 专讬讛讟讜谉 拽专讟讬谉 讙讬住讟专讗:



讛讬讛 诪讘讬讗 讗转 诪谞讞转讛 讻讚讻转讬讘 讜讛讘讬讗 讗转 拽专讘谞讛 注诇讬讛. 讘转讜讱 讻驻讬驻讛 诪爪专讬转 讜讻讜'. 爪讜专讬 砖诇 讚拽诇 讝专讚讬谉 砖讙讚讬诇讬谉 住讘讬讘 讛讚拽诇 讻讚讬 诇讬讙注 讜诇讗. 诪砖讜诐 转谞讜驻讛 讛讬讗. 讚诇讗 讻转讬讘 转谞讜驻讛 讘驻专砖讛 注讚 讗讞专 讜谞转谉 注诇 讻驻讬讛 讗诇讗 讻讚讬 诇讬讙注讛 讜讘讙诪' 诪驻专砖 讟注诪讗:



讛讬讗 讛讬转讛 讙专砖 驻"讛 诪诪讜讘讞专 砖讘讜 诪谞讜驻讛 讘讬"讙 谞驻讛 讻注讬谉 住诇转 讞讬讟讬诐. 诇"讛:



讙诪' 拽住讘专 诪砖拽讛 讜讗讞专 讻讱 诪拽专讬讘 诪谞讞转讛 讜驻诇讜讙转讗 讛讬讗 讘驻' 讛讬讛 谞讜讟诇 讜诪讬讛讜 讻诇 讝诪谉 砖诇讗 拽讬专讘讛 诪谞讞转讛 讗讬谞讛 谞讘讚拽转 讚讻转讬讘 诪讝讻专转 注讜谉 讜讗注"驻 砖砖转讛 诪砖讛讬谉 讗讜转讛 讘讬讚讛 讻讚讬 诇讬讙注讛 讜转讜讚讛. 讜讻讛谉 诪讜诇讬讻讛 讗爪诇 诪讝讘讞 讜诪讙讬砖讛 讘拽专谉 诪注专讘讬转 讚专讜诪讬转 讗讘诇 讘诇讬诇讛 诇讗 讞砖讬讘 诪砖讜诐 讚讗讬谉 讘诇讬诇讛 诪注讻讘转 讚讛讗 转谞谉 讗诐 诇讗 讘诇诇 讻砖专. 讜讗"转 讜讛讗 讘诪谞讞讜转 讘驻' 讛拽讜诪抓 专讘讛 讗诪专讬谞谉 讜拽诪抓 讛讻讛谉 诪拽诪讬爪讛 讜讗讬诇讱 诪爪讜转 讻讛讜谞讛 讜讗驻讬' 讛讻讬 诪诪注讟讬 讬爪讬拽讛 讜讘诇讬诇讛 讚诪拽诪讬 讛讙砖讛 讛讜讜 讜讗诪讗讬 谞拽讟 诪拽诪讬爪讛 讜讗讬诇讱 讜讬"诇 讚讗讬转讬讛 讗诪' 讘诪住讻转 讜讗讬诇讱 诪爪讜转 讻讛讜谞讛 讛讬讛 诪讻砖专讬 拽诪讬爪讛 讘讝专 讜讛讗 讚讻转讬讘 讻讛谉 讗爪诇 讛讙砖讛 讛讬讬谞讜 砖讗讬谉 讝专 讬讻讜诇 诇讬拽专讘 讗爪诇 讛诪讝讘讞 讚讻转讬讘 讜讛讝专 讛拽专讘 讬讜诪转 讗讘诇 拽诪讬爪讛 讗讬诪专 砖讻砖专讛 讘讝专 诇讛讻讬 谞拽讟 诪拽诪讬爪讛 讜讗讬诇讱 诪爪讜转 讻讛讜谞讛. 讜讗"转 讗诪讗讬 诇讗 拽讗诪专 诪转谞讜驻讛 讜讗讬诇讱 诪爪讜转 讻讛讜谞讛 讜讗驻讬' 讛讻讬 诪诪注讟讬 讬爪讬拽讛 讚诪拽诪讬 转谞讜驻讛 讛讬讛 讜讬"诇 讚诇讗讜 诪讬诇转讗 讛讬讗 讚讛讗 讘砖讗专 诪谞讞讜转 讗讬谉 转谞讜驻讛 讻诪讜 砖驻讬专砖讜 讘讛讚讬讗 讘诪谞讞讜转 (讚祝 住.) 讗讘诇 拽诪讬爪讛 讚讛讜讬讗 讘讻诇 讛诪谞讞讜转 谞拽讟 诇讛. 讛拽专讘 讗讜转讛 讘谞讬 讗讛专谉 诇驻谞讬 讛诪讝讘讞 讬讻讜诇 讘诪注专讘 讬讙讬注谞讛 诇讚讜驻谉 诪注专讘讬 砖诇 诪讝讘讞 讚讛讬讬谞讜 诇驻谞讬 讛' 砖讛讛讬讻诇 讛讬讛 诇诪注专讘 讜讛诪讝讘讞 诇讚专讜诪讜 诇"讘 讗诪讛 诪诪讜爪注 讘讗诪爪注 讛注讝专讛 讜讻谉 讛讛讬讻诇 讘讗诪爪注 讝讛 诪讜诇 讝讛 诇"讘 讗诪讛 讛讛讬讻诇 讜讻讜转诇讜 讞诇诇讜 讻' 讜讻讜转诇讬讜 讜' 讗诪讛 注讜讘讬 讜注讜讘讬 讻讜转诇 爪驻讜谞讬 砖砖 讜砖砖 诇讻讜转诇 讚专讜诪讬 谞诪爪讗 诪注专讘讜 砖诇 诪讝讘讞 [诇驻谞讬 讛'] 讚讗讬谉 诪驻住讬拽 讘讬谞讜 诇讘讬谉 讛讛讬讻诇 讚讗讬诇讜 讗讜诇诐 砖诇驻谞讬 讛讬讻诇 驻转讜讞 讛讜讗 讜专讞讘讜 讻' 讗诪讛 讻讻诇 讞诇诇讜 砖诇 讛讬讻诇. 诇"讛. 讗诇 驻谞讬 讛诪讝讘讞 讘讚专讜诐 驻讬' 诪砖讜诐 讚讻转讬讘 讜砖讞讟 讗讜转讜 注诇 讬专讱 讛诪讝讘讞 爪驻讜谞讛. 讜讻讬讜谉 讚讛讜讬 讬专讱 诇爪驻讜谉 讗"讻 讛讜讬 驻谞讬讜 诇讚专讜诐. 讻谞讙讚 讞讜讚讛 讻诇 诪讛 砖讬讻讜诇 诇拽专讘讜 讻诇驻讬 诪注专讘 讜讘诇讘讚 砖讬讛讬' 砖诐 拽爪转 讚专讜诐 诪砖讜诐 讗诇 驻谞讬 讛诪讝讘讞 讚讗讬 诇讗讜 讻谞讙讚 讞讜讚讛 诇讬讻讗 诇驻谞讬 讛'. 砖讛专讬 讝讜讬讜转 讛讛讬讻诇 讻讜诇讛 讘注讚 讝讜讬讜转 讛诪讝讘讞. 讻讜诇讬 诪讝讘讞 讘爪驻讜谉 拽讗讬 讘讞诇拽 爪驻讜谞讬 砖诇 注讝专讛 [讜诇讬转 诇讬讛] 讚诪讝讘讞 诪讻讜讜谉 讻谞讙讚 讛讬讻诇 讜讻讜转诇讬讜. 谞诪爪讗 讻讜转诇 讚专讜诪讬 砖诇 诪讝讘讞 讻谞讙讚 讗诪爪注讬 驻转讞 讛讛讬讻诇 讛诇讻讱 讬讙讬砖谞讛 讗诇 驻谞讬 讛诪讝讘讞 讘讚专讜诐 讜讘诇讘讚 砖讬讛讗 住诪讜讱 诇诪注专讘 讜谞诪爪讗 诪拽讬讬诐 讗转 砖谞讬讛诐 讜讛"讛 谞诪讬 讗诐 讛讬讛 诪讝讘讞 诪砖讜讱 诪注讟 讻谞讙讚 讝讜讬转 讛讛讬讻诇 讜诇爪驻讜谉 砖讬讛讗 讚专讜诪讛 砖诇 诪讝讘讞 讻谞讙讚 讛讛讬讻诇 讛讜讛 诪爪讬 诇拽讬讬诐 讗转 砖谞讬讛诐 讚讻讬讜谉 讚讻谞讙讚 讛讛讬讻诇 讛讜讛 拽专讬 讘讬讛 诇驻谞讬 讛'. 讜讘诇讘讚 砖讬讛讗 住诪讜讱 诇拽专谉 讚讛讬讬谞讜 讗爪诇 诪注专讘 讜讛讗讬 讚谞拽讟 (讘驻"拽 讚讬讜诪讗 专' 讗诇讬注讝专 讗讬转 诇讬讛) 诇诪砖诪注 诪讬谞讬讛 讚讻讜诇讬 诪讝讘讞 讘爪驻讜谉 拽讗讬 诪砖讜诐 讚讙' 诪讞诇讜拽讜转 讛谉 讘讚讘专 讝讛 专' 讬讛讜讚讛 讗讬转 诇讬讛 诪讝讘讞 诪讻讜讜谉 讻谞讙讚 讛讛讬讻诇 讜讻讜转诇讬讜 讘驻"拽 讚讬讜诪讗 讜专' 讗诇讬注讝专 讘专' 讬注拽讘 讗讬转 诇讬讛 讻讜诇讬 诪讝讘讞 讘讚专讜诐 拽讗讬 讚讗诪专 爪驻讜谞讛 砖讬讛讗 驻谞讜讬 诪讻诇讜诐. 讜专' 讬讜住讬 讛讙诇讬诇讬 讗讬转 诇讬讛 讻讜诇讬 诪讝讘讞 讘爪驻讜谉 拽讗讬 讻讚讗诪专 讘驻' 拽讚砖讬 讛拽讚砖讬诐 讛讬诇讻讱 诇专"讗 讚讛讻讗 讚砖诪注讬' 诇讬讛 注"讻 讚讗诪专 讚专讜诪讜 砖诇 诪讝讘讞 诇驻谞讬诐 诪讻谞讙讚 讝讜讬转 砖诇 讛讬讻诇 讛讜讗 讜驻诇讬讙 讗讚专' 讬讛讜讚讛 讜讗讚专' 讗诇讬注讝专 讘谉 讬注拽讘 讗讜拽讬' 诇讬讛 讻专' 讬讜住讬 讛讙诇讬诇讬 讚住讘讬' 诇讬讛 讻讜诇讬 诪讝讘讞 讘爪驻讜谉 讜诇讗 诪讜拽诪讬 诇讬讛 讘诪讞诇讜拽转 专讘讬' 诇"讛. 讗注"讙 讚拽讚砖讬' 住讻讬谉 讛讚讗 讝讬诪谞讗 讛讚专 诪拽讚砖 诇讬讛 讘讻诇讬 砖专转 诪砖诪注 诪讛讻讗 讚讛住讻讬谉 讛讜讬 拽讚讜砖 讜拽' 诪讛讛讜讗 讚驻"拽 讚讞讜诇讬谉 讚拽讗诪专 讻讙讜谉 砖讘讚拽 拽专讜诪讬转 砖诇 拽谞讛 讜讛讻讗 讗诪专 讚爪专讬讱 砖讬讛讗 拽讚讜砖 讜拽专讜诪讬转 诇讗 讛讜讜 拽讚讜砖. 讜讬"诇 讚诇讗 拽' 诪讬讚讬 讚讛讛讬讗 讚讛转诐 讗转讬讗 讻专' 讬讜住讬 讘专' 讬讛讜讚讛 讚诪讻砖专 讻诇讬 砖专转 砖注砖讗谉 砖诇 注抓 讗讘诇 诇注讜诇诐 讘注讬' 砖讛住讻讬谉 讛讜讬 拽讚讜砖 讜专讗讬讛 诪讬讛讗 讚讗诪专讬' 讞讜诪专 讘住讻讬谉 诪讻诇讬 砖专转 砖讛住讻讬谉 讗讬谞讜 讟注讜谉 转讜讱 讜讻诇讬 砖专转 讟注讜谉 转讜讱 讜讗讬 讛讜讛 讗诪专讬' 讚讗讬谉 爪专讬讱 砖讬讛讗 讛住讻讬谉 拽讚讜砖 讗诪讗讬 诇讗 拽讗诪专 讚住讻讬谉 讗讬谞讜 拽讚讜砖 讜讻诇讬 砖专转 诪拽讜讚砖 讗诇讗 砖"诪 讚诇注讜诇诐 住讻讬谉 讘注讬' 讻诇讬 砖专转 讻讚驻专砖"讬 讜讚诇讗 讻驻讬' 讛"专 [讗驻专讬诐] 讚驻讬' 讚诇讙讘讬 砖讞讬讟转 拽讚砖讬诐 诇讗 讘注讬 讻诇讬 砖专转 讜诪讘讬讗 专讗讬讛 诪讛讛讬讗 讚讞讜诇讬谉 讚讘讚拽 讘拽专讜诪讬转 砖诇 拽谞讛 讚讛讜讛 注抓. 讜讬砖 诇讚讞讜转 讗讜转讛 [专讗讬讛] 讻诪讜 砖驻讬专砖转讬 讚住讘讬专讗 诇讬讛 讻专' 讬讜住讬 讘专' 讬讛讜讚讛. 讜注讜讚 讛讬讛 诪讘讬讗 讛"专 讗驻专讬诐 专讗讬' 诪驻专拽 讗讬讝讛讜 诪拽讜诪谉 砖讞讬讟转谉 讘爪驻讜谉 讜拽讬讘讜诇 讚诪谉 讘讻诇讬 砖专转 讘爪驻讜谉 讜诪讚谞拽讟 讙讘讬 拽讘诇讛 讻诇讬 砖专转 讜诇讗 谞拽讟 讙讘讬 砖讞讬讟讛 讚诇讗 讗诪专 砖讞讬讟转谉 讘讻诇讬 砖专转 讘爪驻讜谉 砖"诪 讚讘砖讞讬讟讛 诇讗 讘注讬 讻诇讬 砖专转. 讜诪讬讛讜 讗讬谞讛 专讗讬讛 讚讛讗 讚诇讗 转谞讬 砖讞讬讟转谉 讘讻诇讬 砖专转 讘爪驻讜谉 讻诪讜 讚转谞讬 讜拽讬讘讜诇 讚诪谉 讘讻诇讬 砖专转 诪砖讜诐 讚讘拽讘诇讛 爪专讬讱 砖讬讛讗 讛讻诇讬 讘爪驻讜谉 讗讘诇 讘砖讞讬讟讛 诇讗 爪专讬讱. 诪拽讟讬专讜 住"讚 讛"讙 专砖"讬 讝"诇 讜诇讗 讙专住 讗讟讜 讘讻诇讬 砖专转 诪拽讟专 诇讬讛. 讜讛讻讬 拽讗 拽砖讬讗 诇讬讛 讜讛专讬 注讚讬讬谉 诇讗 诪诇讞谉 讜讛专讬 注讚讬讬谉 诇讗 诪诇讞谉 讜讛专讬 讗讞专讬 讻谉 转谞讬 讜诪讜诇讞讜 讜谞讜转谞讜 注诇 讙讘讬 讛讗砖讬诐 讗诇讗 讗讬诪讗 诪注诇讛讜 注诇 诪谞转 诇讛拽讟讬专讜 讘讻诇讬 砖专转 诇讗讞专 砖讬诪诇讞谞讜 讜讘诪谞讞讜转 (讚祝 讻讜 注"讗) 拽讗诪专 讻讬 讛讻讗 讜诪拽讟讬专讜 讘讻诇讬 砖专转 讜诇讗 驻专讬讱 讻讬 讛讻讗 讜驻讬' 讘诪住讻转 讬讜诪讗 驻' 砖谞讬 砖注讬专讬 (讚祝 住讝) 谞讝讬专 谞诪讬 讞讜讟讗 讛讜讗. 驻讬' 砖爪讬注专 注爪诪讜 诪谉 讛讬讬谉. 讜讗"转 诇讬拽砖讬 诪讗砖诐 谞讝讬专 讚讛讜讛 诇讬讛 诇诪讬诪专 讚转讛讗 讟注讜谞讛 谞住讻讬诐 讚讗讬谞讛 讘讗讛 注诇 讞讟讗 讻讚讗诪专 讛转诐 讘讻专讬转讜转 (讚祝 讻讝 注"讗) 讗砖诐 谞讝讬专 诇讘讟诇讛 讗转讬. 讜讬"诇 讚讻讬讜谉 讚诇讘讟诇讛 拽讗 讗转讬 讗讬谞讜 讟注讜谉 谞住讻讬诐:





砖讬讟讛 诪拽讜讘爪转

讜谞讜转谞讜 注诇 讬讚讬讛 讻讚讬 诇讬讬讙注讛. 讜诇讗 诪砖讜诐 转谞讜驻讛 讛讜讗 讚诇讗 讻转讬讘 转谞讜驻讛 讘驻专砖讛 注讚 讗讞专 讜谞转谉 注诇 讻驻讬讛. 讗诇讗 讻讚讬 诇讬讬讙注讛 讜讘讙诪专讗 诪驻专砖 讟注诪讗. 转讜住驻讜转 讞讬爪讜谞讬讜转 讝"诇.





诪讛专砖"讗 - 讞讬讚讜砖讬 讛诇讻讜转

讙诪' 诪驻谞讬 诪讛 谞拽讘专 诪砖讛 讗爪诇 讘讬转 驻注讜专 讻讜'. 专"诇 讙诐 砖诇讗 讝讻讛 诇讬讻谞住 诇讗"讬 讘讞讬讬诐 诪驻谞讬 诪讛 诇讗 讝讻讛 诇讬拽讘专 讘讗"讬 讻诪讜 注爪诪讜转 讬讜住祝 讜拽讗诪专 诇讻驻专 讻讜' 讜讛讜讗 注谞讬谉 讛讻转讜讘 砖讗讞专 转驻诇转 诪砖讛 讻转讬讘 讜谞砖讘 讘讙讬讗 诪讜诇 讘讬转 驻注讜专 讙讜' 专"诇 砖讞讟讗 讝讛 砖注砖讬转诐 讘讘讬转 驻注讜专 讙专诪讛 诇讬 诇讬拽讘专 讘讞"诇 诇讻驻专 注诇讬讻诐 讜注讬"诇 砖讗诪专讜 诪驻谞讬 诪讛 谞拽讘专 讻讜' 讚讙谞讗讬 讛讜讗 诇讝讻讜专 砖诐 注"讝 注诇 诪拽讜诐 拽讘讜专转讜 讜拽讗诪专 讻讚讬 诇讻驻专 讻讜'. 讜注讬讬谉 讘转讜住' 注"驻 诪"讗 讜讘诪讚专砖 讬诇拽讜讟 讗讬转讗 讘注"讗 诪讛 注砖讛 诪砖讛 讞驻专 讻讜' 讜讟诪谉 讞诪讛 讘讗专抓 讻讜' 讜讻砖讬砖专讗诇 讞讜讟讗讬谉 讛讬讛 注讜诇讛 讜驻讜注专 驻讬讜 诇谞砖讜祝 讘专讜讞讜 诇讛砖讞讬转 诇驻讬讻讱 谞拽专讗 砖诪讜 驻注讜专 讜讛讬讛 诪砖讛 诪讝讻讬专 注诇讬讜 讗转 讛砖诐 讜诪讜专讬讚讜 诇诪讟讛 讜讻砖诪转 诪讛 注砖讛 讛拽讘"讛 谞转谉 讗转 拽讘专讜 讻谞讙讚讜 讜讛讜讗 专讜讗讛 拽讘专讜 讜讞讜讝专 诇讗讞讜专讬讜 讻讜' 讜讛讜讗 诪讘讜讗专 讻讘专 讘讝讛 讛驻' 砖讛讞讟讗 诪讜诇讬讚 诪诇讗讱 诪砖讞讬转 讜讛讜讗 讝讛 讛驻注讜专 砖驻注专 驻讬讜 讻讜' 讜讚讜"拽:


讜讻讬 讗驻砖专 诇讗讚诐 诇讛诇讜讱 讗讞专 砖讻讬谞讛 讻讜'. 讗注"讙 讚讻转讬讘 讜讛' 讛讜诇讱 诇驻谞讬讛诐 讛讗讬 拽专讗 讗讞专讬 讛' 讙讜' 诇讗讜 讘注谞讬谉 讝讛 讗讬讬专讬 讗诇讗 讘注谞讬谉 讛拽专讜讘 讗诇讬讜 讜讛讛驻讱 诇讗 转诇讻讜 讗讞专讬 讗诇讛讬诐 讗讞专讬诐 讜拽"诇:


讘讬拽讜专 讞讜诇讬诐 讚讻转讬讘 讜讬专讗 讗诇讬讜 讛' 讙讜'. 诪驻讜专砖 驻' 讛驻讜注诇讬诐 讬讜诐 讙' 诇诪讬诇转讜 讛讬讛 讜讘讗 讛拽讘"讛 诇砖讗讜诇 讘讗讘专讛诐 注"砖 讘讞讬讚讜砖讬谞讜:


讘专讻转 讗讘诇讬诐 讚讻转讬讘 讜讬讘专讱 讗诇讛讬诐 讗转 讬爪讞拽 讘谞讜 讙讜'. 讚专砖讜 讻谉 诪讚讻转讬讘 讜讬讛讬 讗讞专讬 诪讜转 讗讘专讛诐 讜讬讘专讱 讗诇讛讬诐 讙讜' 转诇讛 讛讻转讜讘 讘专讻讛 讝讜 讘诪讬转转讜 砖诇 讗讘专讛诐 讚讛讬讬谞讜 讘专讻转 讗讘诇讬诐 讜讚讜"拽:


讛拽讘"讛 拽讜讘专 诪转讬诐 砖谞讗诪专 讜讬拽讘讜专 讗讜转讜 讻讜'. 讛驻讜注诇 砖讛讜讗 讛拽讜讘专 讞住专 诪谉 讛诪拽专讗 诪讬 讛讜讗 讜驻讬专砖讜讛讜 讚拽讗讬 注诇 讛拽讘"讛 砖谞讝讻专 诇注讬诇 讜讘住驻专讬 讗讬讻讗 转谞讗 讚驻诇讬讙 讜拽讗诪专 讜讬拽讘讜专 讗讜转讜 讛讜讗 拽讘专 讗转 注爪诪讜:


讚讘专 讛讘讗 诪谉 讛注讜专 讻讜'. 讜诇讗 注讜专 讘讛诪讛 诪诪砖 讚注讚讬讬谉 诇讗 谞转驻砖讟讛 讗讝 砖讜诐 讘讛诪讛 讻"讻 讛讞讝拽讜谞讬:


转讜专讛 转讞诇转讛 讙"讞 讻讜'. 讛讜讗 讛讜专讗讛 讘诪注诇转 讛转讜专讛 讻讬 讛转讜专讛 讻讜诇讛 诪专讗砖讛 讜注讚 住讜驻讛 讻讜诇讛 讞住讚 讻诪"砖 讜转讜专转 讞住讚 注诇 诇砖讜谞讛 讜讬讚讜注 诪注诇转 诪讚讛 讟讜讘讛 讝讜 注诇 讛爪讚拽讛 讜砖讗专 诪讚讜转 讘讻诪讛 诪拽讜诪讜转 讜拽"诇:


诪驻谞讬 诪讛 谞转讗讜讛 诪砖讛 专讘讬谞讜 诇讬讻谞住 讻讜'. 讚诇讬讻讗 诇诪讬诪专 砖讛讬讛 诪转讗讜讛 诇讬拽讘专 讘讗"讬 诪砖讜诐 讙诇讙讜诇 诪讞讬诇讜转 讻诪"砖 讘住讜祝 讻转讜讘讜转 讙讘讬 讬注拽讘 讜讬讜住祝 讚讗注讘专讛 谞讗 讜讗专讗讛 讗转 讛讗专抓 讛讟讜讘讛 诇讗 诪砖诪注 讻谉:


讜讗"诇 讛拽讘"讛 讻诇讜诐 讗转讛 诪讘拽砖 讗诇讗 诇拽讘诇 砖讻专 诪注诇讛 讗谞讬 讻讜'. 讬砖 诇驻专砖 讝讗转 讛转砖讜讘讛 讘讛讗讬 拽专讗 讜讬讗诪专 讛' 讗诇讬 专讘 诇讱 讙讜' 讚讛讬讬谞讜 专讘 讟讜讘 讛爪驻讜谉 诇爪讚讬拽讬诐 诇注讜讛"讘 讻诪"砖 讘诪讚专砖讜转 讜诪讬讛讜 拽砖讛 讚讛讬讗讱 拽讗诪专 砖讛讬讛 诪讘拽砖 诇拽讬讬诐 讛诪爪讜转 讻讚讬 诇拽讘诇 砖讻专 注诇讬讛谉 讛讗 讗诪专讬谞谉 讗诇 转讛讬讜 讻注讘讚讬诐 讛诪砖诪砖讬诐 讗转 讛专讘 注"诪 诇拽讘诇 驻专住 讜讬"诇 讚讛讬讬谞讜 讘诪爪讜讛 砖谞转讞讬讬讘 讘讛 讻讘专 讗讘诇 讛讻讗 砖注讚讬讬谉 诇讗 讘讗 诇讗"讬 砖砖诐 讞讬讜讘讛 讜讛拽讘"讛 诇讗 专爪讛 砖讬讛讬讛 讞讬讬讘 讘讛讜 砖驻讬专 诪爪讬 诇讘拽砖 诪砖讜诐 拽讘讜诇 砖讻专谉 讜讚讜"拽:


砖谞讗' 诇讻谉 讗讞诇拽 诇讜 讘专讘讬诐 讙讜'. 讚讛讬讬谞讜 讗讞诇拽 诇讜 砖讻专 讘讻诇诇 讛专讘讬诐 砖讘讗讜 诇讗"讬 讜讚讬诪讛 诇讜 讛砖讻专 讛讝讛 诇砖诇诇 砖讛讜讗 讚讘专 砖诇讗 讟专讞 讘讜 讗诇讗 讗讞专讬诐 注砖讗讜讛讜 讻谉 转拽讘诇 砖讻专 讻讗讬诇讜 注砖讬转 注诇 讚讘专 砖诇讗 讟专讞转 讘讜 讗诇讗 讗讞专讬诐 砖讬讘讜讗讜 诇砖诐 讜讛讜讗 讻讜讜谞转 讛驻住讜拽 砖砖 讗谞讻讬 注诇 讗诪专转讱 讻诪讜爪讗 砖诇诇 专讘 专"诇 砖砖 讗谞讻讬 注诇 讗诪专转讱 讗诪讬专转 讛转讜专讛 讘注诇诪讗 讘诇讗 拽讬讜诪讛 讜讟讜专讞 注砖讬讬转讛 讻诪讜爪讗 砖诇诇 专讘 砖砖砖 注诇 讚讘专 砖诇讗 讟专讞 讘讜 讜拽"诇:


讬讻讜诇 讻讗讞专讜谞讬诐 讻讜'. 专"诇 讬讻讜诇 讻讗讞专讜谞讬诐 讚讛讬讬谞讜 讻讗讜转谉 专讘讬诐 砖讬讘讜讗讜 诇讗"讬 诇拽讬讬诐 讛诪爪讜转 讜诇讗 讻专讗砖讜谞讬诐 砖讛诐 讗讘专讛诐 讬爪讞拽 讜讬注拽讘 讚诪驻讜专砖 讘讛诐 砖讻专诐 讛讙讚讜诇 讻诪"砖 讘讗讘专讛诐 砖讻专讱 讛专讘讛 诪讗讚 讜讻注讬谉 讝讛 讘讬爪讞拽 讜讬注拽讘 砖讙诐 讛诐 讗注"驻 砖讛讬讜 注爪讜诪讬诐 讘转讜专讛 讜讘诪爪讜转 砖拽讬讬诪讜 讻诇 讛转讜专讛 诪"诪 讛专讘讛 诪爪讜转 讛转诇讜讬讜转 讘讗专抓 讜讘拽专讘谞讜转 讜讚讗讬 诇讗 拽讬讬诪讜 讛转诇讜讬讜转 讘讻讘讜砖 讗"讬 讜讬砖讬讘转讛 讜砖讻专谉 讛专讘讛 诪讗讚 讻谉 转讛讬讛 砖讻专讱 讙讚讜诇 讘诇讗 拽讬讜诪谉. 讜讗诪专 讜讗转 驻讜砖注讬诐 谞诪谞讛 砖谞诪谞讛 注诐 诪转讬 诪讚讘专 讻讜'. 砖注"讻 讛讜讗 专讗讜讬 诇讞诇拽 注诪讛谉 讛砖讻专 砖讛专讬 讛讜讗 谞诪谞讛 注诪讛谉 讘诪转讬 诪讚讘专 讜讘砖讘讬诇谉 讻诪"砖 讘注谞讬谉 讜讬转注讘专 讛' 讘讬 诇诪注谞讻诐 讙讜' 讜拽"诇:


讜诇驻讜砖注讬诐 讬驻讙讬注 砖讘拽砖 专讞诪讬诐 讻讜' 砖讬讞讝专讜 讘转砖讜讘讛 讻讜'. 讚讛讗 讚讘拽砖 专讞诪讬诐 注诇 讻驻专转谉 讻讘专 诪驻讜专砖 砖讘拽砖 讘转驻诇转讜 讜讗诐 讗讬谉 诪讞谞讬 讙讜' 讗讘诇 拽讗诪专 讜诇驻讜砖注讬诐 讬驻讙讬注 砖讘拽砖 专讞诪讬诐 砖诇讗 讬讛讬讜 注讜讚 驻讜砖注讬诐 讚讛讬讬谞讜 砖讬讞讝专讜 讘转砖讜讘讛 讜诪驻讜专砖 讘拽专讗 砖讘拽砖 注诇讬讛诐 讻讱 砖谞讗' 诪讬 讬转谉 讜讛讬讛 诇讘讘诐 讝讛 讻诇 讛讬诪讬诐 讙讜' 讜讚讜"拽:



住诇讬拽 驻专拽 讛诪拽谞讗:  :





诪讛专砖"讗 - 讞讬讚讜砖讬 讗讙讚讜转

讙诪' 诪驻谞讬 诪讛 谞拽讘专 诪砖讛 讗爪诇 讘讬转 驻注讜专 讻讜'. 专"诇 讙诐 砖诇讗 讝讻讛 诇讬讻谞住 诇讗"讬 讘讞讬讬诐 诪驻谞讬 诪讛 诇讗 讝讻讛 诇讬拽讘专 讘讗"讬 讻诪讜 注爪诪讜转 讬讜住祝 讜拽讗诪专 诇讻驻专 讻讜' 讜讛讜讗 注谞讬谉 讛讻转讜讘 砖讗讞专 转驻诇转 诪砖讛 讻转讬讘 讜谞砖讘 讘讙讬讗 诪讜诇 讘讬转 驻注讜专 讙讜' 专"诇 砖讞讟讗 讝讛 砖注砖讬转诐 讘讘讬转 驻注讜专 讙专诪讛 诇讬 诇讬拽讘专 讘讞"诇 诇讻驻专 注诇讬讻诐 讜注讬"诇 砖讗诪专讜 诪驻谞讬 诪讛 谞拽讘专 讻讜' 讚讙谞讗讬 讛讜讗 诇讝讻讜专 砖诐 注"讝 注诇 诪拽讜诐 拽讘讜专转讜 讜拽讗诪专 讻讚讬 诇讻驻专 讻讜'. 讜注讬讬谉 讘转讜住' 注"驻 诪"讗 讜讘诪讚专砖 讬诇拽讜讟 讗讬转讗 讘注"讗 诪讛 注砖讛 诪砖讛 讞驻专 讻讜' 讜讟诪谉 讞诪讛 讘讗专抓 讻讜' 讜讻砖讬砖专讗诇 讞讜讟讗讬谉 讛讬讛 注讜诇讛 讜驻讜注专 驻讬讜 诇谞砖讜祝 讘专讜讞讜 诇讛砖讞讬转 诇驻讬讻讱 谞拽专讗 砖诪讜 驻注讜专 讜讛讬讛 诪砖讛 诪讝讻讬专 注诇讬讜 讗转 讛砖诐 讜诪讜专讬讚讜 诇诪讟讛 讜讻砖诪转 诪讛 注砖讛 讛拽讘"讛 谞转谉 讗转 拽讘专讜 讻谞讙讚讜 讜讛讜讗 专讜讗讛 拽讘专讜 讜讞讜讝专 诇讗讞讜专讬讜 讻讜' 讜讛讜讗 诪讘讜讗专 讻讘专 讘讝讛 讛驻' 砖讛讞讟讗 诪讜诇讬讚 诪诇讗讱 诪砖讞讬转 讜讛讜讗 讝讛 讛驻注讜专 砖驻注专 驻讬讜 讻讜' 讜讚讜"拽:


讜讻讬 讗驻砖专 诇讗讚诐 诇讛诇讜讱 讗讞专 砖讻讬谞讛 讻讜'. 讗注"讙 讚讻转讬讘 讜讛' 讛讜诇讱 诇驻谞讬讛诐 讛讗讬 拽专讗 讗讞专讬 讛' 讙讜' 诇讗讜 讘注谞讬谉 讝讛 讗讬讬专讬 讗诇讗 讘注谞讬谉 讛拽专讜讘 讗诇讬讜 讜讛讛驻讱 诇讗 转诇讻讜 讗讞专讬 讗诇讛讬诐 讗讞专讬诐 讜拽"诇:


讘讬拽讜专 讞讜诇讬诐 讚讻转讬讘 讜讬专讗 讗诇讬讜 讛' 讙讜'. 诪驻讜专砖 驻' 讛驻讜注诇讬诐 讬讜诐 讙' 诇诪讬诇转讜 讛讬讛 讜讘讗 讛拽讘"讛 诇砖讗讜诇 讘讗讘专讛诐 注"砖 讘讞讬讚讜砖讬谞讜:


讘专讻转 讗讘诇讬诐 讚讻转讬讘 讜讬讘专讱 讗诇讛讬诐 讗转 讬爪讞拽 讘谞讜 讙讜'. 讚专砖讜 讻谉 诪讚讻转讬讘 讜讬讛讬 讗讞专讬 诪讜转 讗讘专讛诐 讜讬讘专讱 讗诇讛讬诐 讙讜' 转诇讛 讛讻转讜讘 讘专讻讛 讝讜 讘诪讬转转讜 砖诇 讗讘专讛诐 讚讛讬讬谞讜 讘专讻转 讗讘诇讬诐 讜讚讜"拽:


讛拽讘"讛 拽讜讘专 诪转讬诐 砖谞讗诪专 讜讬拽讘讜专 讗讜转讜 讻讜'. 讛驻讜注诇 砖讛讜讗 讛拽讜讘专 讞住专 诪谉 讛诪拽专讗 诪讬 讛讜讗 讜驻讬专砖讜讛讜 讚拽讗讬 注诇 讛拽讘"讛 砖谞讝讻专 诇注讬诇 讜讘住驻专讬 讗讬讻讗 转谞讗 讚驻诇讬讙 讜拽讗诪专 讜讬拽讘讜专 讗讜转讜 讛讜讗 拽讘专 讗转 注爪诪讜:


讚讘专 讛讘讗 诪谉 讛注讜专 讻讜'. 讜诇讗 注讜专 讘讛诪讛 诪诪砖 讚注讚讬讬谉 诇讗 谞转驻砖讟讛 讗讝 砖讜诐 讘讛诪讛 讻"讻 讛讞讝拽讜谞讬:


转讜专讛 转讞诇转讛 讙"讞 讻讜'. 讛讜讗 讛讜专讗讛 讘诪注诇转 讛转讜专讛 讻讬 讛转讜专讛 讻讜诇讛 诪专讗砖讛 讜注讚 住讜驻讛 讻讜诇讛 讞住讚 讻诪"砖 讜转讜专转 讞住讚 注诇 诇砖讜谞讛 讜讬讚讜注 诪注诇转 诪讚讛 讟讜讘讛 讝讜 注诇 讛爪讚拽讛 讜砖讗专 诪讚讜转 讘讻诪讛 诪拽讜诪讜转 讜拽"诇:


诪驻谞讬 诪讛 谞转讗讜讛 诪砖讛 专讘讬谞讜 诇讬讻谞住 讻讜'. 讚诇讬讻讗 诇诪讬诪专 砖讛讬讛 诪转讗讜讛 诇讬拽讘专 讘讗"讬 诪砖讜诐 讙诇讙讜诇 诪讞讬诇讜转 讻诪"砖 讘住讜祝 讻转讜讘讜转 讙讘讬 讬注拽讘 讜讬讜住祝 讚讗注讘专讛 谞讗 讜讗专讗讛 讗转 讛讗专抓 讛讟讜讘讛 诇讗 诪砖诪注 讻谉:


讜讗"诇 讛拽讘"讛 讻诇讜诐 讗转讛 诪讘拽砖 讗诇讗 诇拽讘诇 砖讻专 诪注诇讛 讗谞讬 讻讜'. 讬砖 诇驻专砖 讝讗转 讛转砖讜讘讛 讘讛讗讬 拽专讗 讜讬讗诪专 讛' 讗诇讬 专讘 诇讱 讙讜' 讚讛讬讬谞讜 专讘 讟讜讘 讛爪驻讜谉 诇爪讚讬拽讬诐 诇注讜讛"讘 讻诪"砖 讘诪讚专砖讜转 讜诪讬讛讜 拽砖讛 讚讛讬讗讱 拽讗诪专 砖讛讬讛 诪讘拽砖 诇拽讬讬诐 讛诪爪讜转 讻讚讬 诇拽讘诇 砖讻专 注诇讬讛谉 讛讗 讗诪专讬谞谉 讗诇 转讛讬讜 讻注讘讚讬诐 讛诪砖诪砖讬诐 讗转 讛专讘 注"诪 诇拽讘诇 驻专住 讜讬"诇 讚讛讬讬谞讜 讘诪爪讜讛 砖谞转讞讬讬讘 讘讛 讻讘专 讗讘诇 讛讻讗 砖注讚讬讬谉 诇讗 讘讗 诇讗"讬 砖砖诐 讞讬讜讘讛 讜讛拽讘"讛 诇讗 专爪讛 砖讬讛讬讛 讞讬讬讘 讘讛讜 砖驻讬专 诪爪讬 诇讘拽砖 诪砖讜诐 拽讘讜诇 砖讻专谉 讜讚讜"拽:


砖谞讗' 诇讻谉 讗讞诇拽 诇讜 讘专讘讬诐 讙讜'. 讚讛讬讬谞讜 讗讞诇拽 诇讜 砖讻专 讘讻诇诇 讛专讘讬诐 砖讘讗讜 诇讗"讬 讜讚讬诪讛 诇讜 讛砖讻专 讛讝讛 诇砖诇诇 砖讛讜讗 讚讘专 砖诇讗 讟专讞 讘讜 讗诇讗 讗讞专讬诐 注砖讗讜讛讜 讻谉 转拽讘诇 砖讻专 讻讗讬诇讜 注砖讬转 注诇 讚讘专 砖诇讗 讟专讞转 讘讜 讗诇讗 讗讞专讬诐 砖讬讘讜讗讜 诇砖诐 讜讛讜讗 讻讜讜谞转 讛驻住讜拽 砖砖 讗谞讻讬 注诇 讗诪专转讱 讻诪讜爪讗 砖诇诇 专讘 专"诇 砖砖 讗谞讻讬 注诇 讗诪专转讱 讗诪讬专转 讛转讜专讛 讘注诇诪讗 讘诇讗 拽讬讜诪讛 讜讟讜专讞 注砖讬讬转讛 讻诪讜爪讗 砖诇诇 专讘 砖砖砖 注诇 讚讘专 砖诇讗 讟专讞 讘讜 讜拽"诇:


讬讻讜诇 讻讗讞专讜谞讬诐 讻讜'. 专"诇 讬讻讜诇 讻讗讞专讜谞讬诐 讚讛讬讬谞讜 讻讗讜转谉 专讘讬诐 砖讬讘讜讗讜 诇讗"讬 诇拽讬讬诐 讛诪爪讜转 讜诇讗 讻专讗砖讜谞讬诐 砖讛诐 讗讘专讛诐 讬爪讞拽 讜讬注拽讘 讚诪驻讜专砖 讘讛诐 砖讻专诐 讛讙讚讜诇 讻诪"砖 讘讗讘专讛诐 砖讻专讱 讛专讘讛 诪讗讚 讜讻注讬谉 讝讛 讘讬爪讞拽 讜讬注拽讘 砖讙诐 讛诐 讗注"驻 砖讛讬讜 注爪讜诪讬诐 讘转讜专讛 讜讘诪爪讜转 砖拽讬讬诪讜 讻诇 讛转讜专讛 诪"诪 讛专讘讛 诪爪讜转 讛转诇讜讬讜转 讘讗专抓 讜讘拽专讘谞讜转 讜讚讗讬 诇讗 拽讬讬诪讜 讛转诇讜讬讜转 讘讻讘讜砖 讗"讬 讜讬砖讬讘转讛 讜砖讻专谉 讛专讘讛 诪讗讚 讻谉 转讛讬讛 砖讻专讱 讙讚讜诇 讘诇讗 拽讬讜诪谉. 讜讗诪专 讜讗转 驻讜砖注讬诐 谞诪谞讛 砖谞诪谞讛 注诐 诪转讬 诪讚讘专 讻讜'. 砖注"讻 讛讜讗 专讗讜讬 诇讞诇拽 注诪讛谉 讛砖讻专 砖讛专讬 讛讜讗 谞诪谞讛 注诪讛谉 讘诪转讬 诪讚讘专 讜讘砖讘讬诇谉 讻诪"砖 讘注谞讬谉 讜讬转注讘专 讛' 讘讬 诇诪注谞讻诐 讙讜' 讜拽"诇:


讜诇驻讜砖注讬诐 讬驻讙讬注 砖讘拽砖 专讞诪讬诐 讻讜' 砖讬讞讝专讜 讘转砖讜讘讛 讻讜'. 讚讛讗 讚讘拽砖 专讞诪讬诐 注诇 讻驻专转谉 讻讘专 诪驻讜专砖 砖讘拽砖 讘转驻诇转讜 讜讗诐 讗讬谉 诪讞谞讬 讙讜' 讗讘诇 拽讗诪专 讜诇驻讜砖注讬诐 讬驻讙讬注 砖讘拽砖 专讞诪讬诐 砖诇讗 讬讛讬讜 注讜讚 驻讜砖注讬诐 讚讛讬讬谞讜 砖讬讞讝专讜 讘转砖讜讘讛 讜诪驻讜专砖 讘拽专讗 砖讘拽砖 注诇讬讛诐 讻讱 砖谞讗' 诪讬 讬转谉 讜讛讬讛 诇讘讘诐 讝讛 讻诇 讛讬诪讬诐 讙讜' 讜讚讜"拽:


住诇讬拽 驻专拽 讛诪拽谞讗





讞讻诪转 砖诇诪讛

专砖"讬 讘讚"讛 讻驻讬驻讛 讻讜' 讚拽诇 讝专讚讬谉 讛讙讚讬诇讬谉 讻讜' 讻爪"诇. 讜谞"讘 谞"诇 讝专讚讬谉 讜讛讜讗 拽谞讬诐 拽讟谞讬诐 诇讞讬诐 讛讙讚讬诇讬诐 住讘讬讘 讛讚拽诇:


讘讚"讛 转讞讬诇转谉 讻讜' 诇注讝专讛 讛住"讚:


讘讚"讛 讻诇 讛诪谞讞讜转 讻讜' 诪谞讞转 讞讜讟讗 讛住"讚:


讘讚"讛 讙专砖 讻讜' 讞讟讬诐 讛住"讚:


转讜住' 讘讚"讛 讻讚讬 诇讬讙注讛 讻讜' 诪讬讚讬 讚诪专讘讬 诪讬谞讬讛 讻讜'. 谞"讘 驻讬' 诇讗讜 讚讜拽讗 讗诇讗 讻诇讜诪专 砖诪专讘讛 诇谞讜 讛讟注诐 砖讜诐 讞讬讚讜砖 砖讝讜诇转讜 诇讗 讛讬讬谞讜 讬讜讚注讬诐 讗驻讬诇讜 讛讜讗 诇诪讬注讜讟 讻诪讜 砖诪住讬拽 讜讚讜"拽:


讘讗"讚 讜讻讜诇诇 讛讻诇 讜讗谞讜 讚讜专砖讬谉 讟注诪讜 讜讗讜诪专讬诐 讝讛讜 讛讟注诐 砖诇 讻讜' 讘砖讘讬诇 讻讱 讗讬讻讗 讚讜拽讗 讻讜' 讜谞讗诪专 讚讜拽讗 注谞讬讛 讻讜' 讻爪"诇:





专砖"砖

专砖"讬 讚"讛 讻驻讬驻讛. 住诇 砖诇 谞爪专讬 讚拽诇. 讻爪"诇:



专讚"讛 讜讝讜 讗讬谞讛 讟注讜谞讛. 讚讻转讬讘 讘讛 诇讗 讬爪讜拽 注诇讬讜 砖诪谉. 讻爪"诇:





讘谉 讬讛讜讬讚注

讛址专职讗值谞讜旨 讛值讬讻指谉 诪止砖讈侄讛 拽指讘讜旨专! (讚讘专讬诐 诇讚, 讜). 谞专讗讛 诇讬 讘住"讚 讛讟注诐 砖专爪讜 诇讬讚注 讝讗转 诪驻谞讬 讻讬 讛讬转讛 诪讞砖讘转诐 诪拽讚诐 拽讚诪转讛 诇讛讞专讬讘 讘讬转 讛诪拽讚砖 讜诇讛讙诇讜转 讗转 讬砖专讗诇 讜讞砖讜 驻谉 讬砖专讗诇 讬诇讻讜 注诇 拽讘专讜 讜讬转驻诇诇讜 砖诐 讜讗讝 讝讻讜转讜 诪讙讬谉 砖诇讗 讬爪诇讬讞讜 讛诐 讻谞讙讚 讬砖专讗诇, 诇讻讱 专爪讜 诇讬讚注 讗诐 讗驻砖专 诇讗讚诐 诇讬讚注 拽讘专讜 讜讛讬讻谉 讛讜讗 拽讘讜专, 讚讗诐 专讜讗讬谉 砖讬讚注讜 拽讘讜专转讜 讗讝 讬注诪讬讚讜 讞讬诇 诇砖诪讜专 砖诐 砖诇讗 讬讘讗 讗讬砖 诇讛转驻诇诇 注诇 拽讘专讜 讜讗诐 诇讗讜 讗讝 讗讬谉 诇讛诐 诇讛砖诪专 诪讞诪转 讚讘专 讝讛.
讜讛讗 讚注诪讚讜 诇诪注诇讛 谞讚诪讛 诇讛诐 诇诪讟讛 讜讻谉 诇讛驻讱, 讛谞讛 砖诐 诇讗 讛讬讛 诪诪砖 爪讬讜专 拽讘专 讻诇诇 讗诇讗 讻讱 谞讚诪讛 诇注讬谞讬讛诐 爪讬讜专 拽讘专 诇诪注诇讛 讜诇诪讟讛 讜讛讜讗 诪专讗讛 讻讜讝讘 砖诇讗 讛讬讛 讛拽讘专 诇讗 诇诪注诇讛 讜诇讗 诇诪讟讛.



讗址祝 诪止砖讈侄讛 专址讘旨值讬谞讜旨 讗值讬谞讜止 讬讜止讚值注址 讛值讬讻指谉 拽指讘讜旨专 (讚讘专讬诐 诇讚, 讜). 谞专讗讛 诇讬 讘住"讚 讚拽讘专讜 讛讬讛 讘讜 拽讚讜砖讛 讻诪讜 讗专讜谉 讜讻专讜讘讬诐 讻讬 讛讬讛 讻讞 专讜讞谞讬 谞讘专讗 诪注专讘 砖讘转 讚砖砖转 讬诪讬 讘专讗砖讬转 讜诇讻谉 讻诪讜 讚讗诪专讜 专讘讜转讬谞讜 讝讻专讜谞诐 诇讘专讻讛 (讘讘讗 讘转专讗 爪讟.) 讙讘讬 讗专讜谉 讜讻专讜讘讬诐 讘谞住 注讜诪讚讬诐 讚诪拽讜诪诐 讗讬谞讜 诪谉 讛诪讚讛 砖讗讬谞诐 转讜驻住讬诐 诪讚讛 诪讛诪拽讜诐 砖诇 讘讬转 拽讜讚砖 拽讚砖讬诐, 讻谉 讛讬讛 拽讘专讜 砖诇 诪砖讛 专讘讬谞讜 注"讛 讘谞住 注讜诪讚 讜讗讬谞讜 诇讜拽讞 诪讚讛 诪诪拽讜诐 讛讛专 讜诇讻谉 讗驻讬诇讜 诪砖讛 专讘讬谞讜 注"讛 讗砖专 拽讘讜专 讘讗讜转讜 讛拽讘专 讗讬谞讜 讬讜讚注 讘讗讬讝讛 诪拽讜诐 诪谉 讛讛专 讛讜讗 拽讘讜专.



(注讬谉 讬注拽讘) 诪执驻旨职谞值讬 诪指讛 谞执住职转旨址转旨值专 拽执讘职专讜止 砖讈侄诇 诪止砖讈侄讛 专址讘旨值谞讜旨 讜讻讜'. (讚讘专讬诐 诇讚, 讜). 讛谞讛 讘诪讗诪专 砖讛讘讬讗 讘注诇 注讬谉 讬注拽讘 讗转诪专 '讜注讜诪讚 诪砖讛 讜诪讘讟诇 讛讙讝专讛' 讜拽砖讛 讗讬谉 讛讻讬 谞诪讬 转转讘讟诇 讛讙讝专讛! 讜讛诇讗 讛拽讚讜砖 讘专讜讱 讛讜讗 砖诪讞 讗诐 讬注诪讜讚 爪讚讬拽 讜讬转驻诇诇 诇讘讟诇 讛讙讝专讛 诪注诇 讬砖专讗诇 讜讻诪讜 砖讗诪专讜 专讘讜转谞讜 讝"诇 讘讙讝专讛 砖诇 注讜谉 讛注讙诇 讜讻谉 讗诪专讜 专讘讜转谞讜 讝"诇 讙讘讬 讛讜砖注 讛谞讘讬讗 注"讛 砖专爪讛 讛拽讚讜砖 讘专讜讱 讛讜讗 砖讬转驻诇诇 讜讬讘讟诇 讛讙讝专讛 诪注诇 讬砖专讗诇 讜讻谉 诪砖诪注 讘讻诪讛 讚讜讻转讬.
讜谞专讗讛 诇讬 讘住"讚 讻讬 讛讙讝专讛 讝讜 砖诇 讛讙诇讜转 讛拽讚讬诐 讗讜转讛 讛拽讚讜砖 讘专讜讱 讛讜讗 砖转讬 砖谞讬诐 拽讜讚诐 诪住驻专 '讜职谞讜止砖址讈谞职转侄旨诐' [852] (讚讘专讬诐 讚, 讻讛) 讻讚讬 砖诇讗 讬转拽讬讬诐 讘讛诐 '讜址讗植讘址讚职转旨侄诐' 诪驻谞讬 砖讬讜讚注 讛拽讚讜砖 讘专讜讱 讛讜讗 讗诐 讬谞讬讞 讛讙讝专讛 讗讞专 砖转讬 砖谞讬诐 诇讗 讬注砖讜 转砖讜讘讛 讜诪讜讻专讞 砖讬转拽讬讬诐 讘讛诐 诪讗诪专 讜址讗植讘址讚职转旨侄诐 砖讚讘专 讝讛 讗讬谉 诇讜 讘讬讟讜诇. 讜讗诐 讻谉 讗诐 讛讬讜 讬讜讚注讬诐 拽讘专讜 讘注转 砖讘讗讛 注诇讬讛诐 讛讙讝专讛 讛讬讛 诪转驻诇诇 讜诪讘讟诇 讛讙讝专讛 讜讛讬讜 谞砖讗专讬诐 砖诐 注讜讚 讘' 砖谞讬诐 砖谞砖诇诐 诪住驻专 '讜职谞讜止砖址讈谞职转侄旨诐' 讜诇讗 讛讬讜 注讜砖讬谉 转砖讜讘讛 讜讗讝 讛讬讛 谞注砖讛 讘讛诐 讻诇讬讛 讘诪拽讜诪谉 转讻祝 讜诪讬讚 驻转讗讜诐 砖诇讗 讬讛讬讛 诇讛诐 驻谞讗讬 砖讬诇讻讜 注诇 拽讘专讜 砖诇 诪砖讛 专讘讬谞讜 注"讛 讻讚讬 砖讬转驻诇诇 注诇讬讛诐. 讙诐 讗驻砖专 砖讙讝专讛 讝讜 讘注转 讛讛讬讗 讗讬谉 诇讛 转拽谞讛 诇讘讟诇讛 讘砖讜诐 讗讜驻谉 讜诇讻谉 讛注诇讬诐 拽讘专讜 诇讟讜讘转 讬砖专讗诇.
讜讗诐 转讗诪专 讗诐 讬讛讬讜 讛讜诇讻讬谉 注诇 拽讘专讜 讻讚讬 诇讛转驻诇诇 注诇讬讛诐 诇讘讟诇 讛讙讝专讛 讬讗诪专 诇讜 讛拽讚讜砖 讘专讜讱 讛讜讗 讗诇 转转驻诇诇, 讻讬 转驻诇讛 讝讜 诇讘讟诇 讛讙讝专讛 讗砖专 拽讚诪讛 讘' 砖谞讬诐 讛讬讗 诇讟讜讘转诐 讛谞讛 讝讛 讗讬 讗驻砖专 讚讗诪专讜 专讘讜转讬谞讜 讝讻专讜谞诐 诇讘专讻讛 讘住谞讛 注砖讛 转谞讗讬 诪砖讛 专讘讬谞讜 注"讛 注诐 讛拽讚讜砖 讘专讜讱 讛讜讗 砖讻诇 诪讛 砖讗谞讬 诪讘拽砖 诪诪讱 讗诇 转砖讬讘谞讬 专讬拽诐 讜诇讗 转诪谞注 诪诪谞讬 讛转驻诇讛 砖讗谞讬 诪转驻诇诇 注诇 讻诇 讚讘专 砖讗专爪讛 诇讛转驻诇诇, 讜讗诪专 诇讜 讛砖诐 讬转讘专讱 讻谉 讗注砖讛, 讞讜抓 诪讻谞讬住讛 诇讗专抓 讬砖专讗诇 讜诪谉 讛诪讬转讛! 讜诇讻谉 讻讗砖专 讛转驻诇诇 讗侄注职讘职旨专指讛 谞指旨讗 (讚讘专讬诐 讙, 讻讛) 讗诪专 诇讜 '讗址诇 转旨讜止住侄祝 讚址旨讘值旨专 讗值诇址讬 注讜止讚 讘址旨讚指旨讘指专 讛址讝侄旨讛' 讜讻谉 讘注讘讜专 讛诪讬转讛 讗诪专 诇讜 专址讘 诇指讱职 (讚讘专讬诐 讙, 讻讜) 讗诇 转转驻诇诇 诇讛谞爪诇 诪谉 讛诪讜转. 讜诇讻谉 讘注谞讬谉 讝讛 讗讬谉 讛拽讚讜砖 讘专讜讱 讛讜讗 讗讜诪专 诇讜 讗诇 转转驻诇诇 讗讞专 砖讬砖 诇讜 专砖讜转 诪诪谞讜 砖讬讜讻诇 诇讛转驻诇诇 注诇 讻诇 讚讘专 砖讬专爪讛 讜讬拽讘诇 转驻诇转讜.



讗侄诇旨指讗 诇职讛址诇旨值讱职 讗址讞址专 诪执讚旨讜止转指讬讜 砖讈侄诇 讛址拽旨指讚讜止砖讈 讘旨指专讜旨讱职 讛讜旨讗. 注讬讬谉 驻转讞 注讬谞讬诐 讝"诇 砖驻讬专砖 讻讜谞转 讛驻住讜拽 砖讗诪专 '讗址讞植专值讬 讛殖' 转值旨诇值讻讜旨' (讚讘专讬诐 讬讙, 讛) 专讜爪讛 诇讜诪专 砖诇讗 讬转驻讜住 讘' 诪讬讚讜转 讛专讗砖讜谞讜转 砖讛诐 诪讚转 讛殖' 讜诪讚转 讗值志诇 诇讛讚诪讜转 诇讜 讘讝讛 讞住 讜砖诇讜诐 讗诇讗 讬转驻讜住 讛诪讬讚讜转 砖讗讞专 讘' 诪讬讚讜转 讗诇讜 砖讛诐 诪诪讚转 专讞讜诐 讜讗讬诇讱 诇讛讚诪讜转 诇讜 讘讛诐 讜诇讻谉 讗诪专 讗址讞植专值讬 讛殖' 讗直诇止拽值讬讻侄诐 转值旨诇值讻讜旨 讚讬讬拽讗 注讬讬谉 砖诐.
讜讛谞讛 讘讝讛 讬讜讘谉 讘住"讚 讛讻转讜讘 讬职专指讗 讗侄转 讛殖' 讘职旨谞执讬 讜指诪侄诇侄讱职 注执诐 砖讈讜止谞执讬诐 讗址诇 转执旨转职注指专指讘 (诪砖诇讬 讻讚, 讻讗) 拽专讬 讘讛 注诐 砖谞讬诐 讚讗讬谉 讛讜讗志讜 讬讜爪讗 讘诪讘讟讗 讜讛讬讬谞讜 注诐 砖谞讬诐 诪讬讚讜转 砖讛诐 诪讚转 讛殖' 讜诪讚转 讗值志诇, 讗诇 转转注专讘 诇讛讚诪讜转 讘讛谉 讗诇讬讜 讞住 讜砖诇讜诐!



讚指讘指专 讛址讘旨指讗 诪执谉 讛指注讜止专 (讘专讗砖讬转 讙, 讻讗). 驻讬专砖 专砖"讬 爪诪专. 讜谞专讗讛 诇讬 讘住"讚 讛讟注诐 讻讬 讛爪诪专 专讜诪讝 诇诪拽讜诐 注诇讬讜谉 讜讙讘讜讛 诪讗讚 讜诇讻谉 讗讬谉 讛讗砖 谞转诇讛 讘讜 砖讛讜讗 住讜讚 讞住讚讬诐 讙讚讜诇讬诐 讜讝讛 讛讬讛 拽专讘谞讜 砖诇 讛讘诇 讻诪驻讜专砖 讘讚讘专讬 专讘讬谞讜 讛讗专"讬 讝"诇 讘砖注专 讟注诪讬 讛诪爪讜转 讜诇讻谉 注砖讛 诇讛诐 讘转讜专转 讞住讚 讗转 讛讻转讜谞转 诪谉 讛爪诪专 诇讛诪砖讬讱 诇讛诐 讛讗专讛 讜拽讬讜诐 讜讞讬讜转 诪诪拽讜诐 注诇讬讜谉 砖专讜诪讝 讗诇讬讜 讛爪诪专.
讜诪讗谉 讚讗诪专 讚旨指讘指专 砖讈侄讛指注讜止专 谞侄讛直谞侄讛 讘旨讜止 砖讛讜讗 驻砖转谉 谞专讗讛 讛讟注诐 注诇 诪讛 砖讻转讜讘 讘住驻专 拽讛讬诇转 讬注拽讘 讝"诇 讘砖诐 讛专诪"拽 [专讘讬 诪砖讛 拽讜专讚讜讘讬专讜] 讝"诇 住讙讜诇转 诪诇讘讜砖 讘讙讚讬 驻砖转谉 讛讜讗 讚诪爪讬诇 诪讻诇 拽讟讙讜专讬诐 讜诪讻诇 诪讗讜专注讜转 讜讗驻讬诇讜 诪讬 讘诪转 讘讞讜抓 诇讗专抓 讗诐 诪诇讘讬砖讬谉 讗讜转讜 讘讙讚讬 驻砖转谉 讻诇 拽讟讬讙讜专 谞注砖讛 住谞讬讙讜专! 讜讻谉 转讬谞讜拽 讻砖诪诇讘讬砖讬谉 讗讜转讜 讘讙讚讬 驻砖转谉 讚讛讬讬谞讜 讻诇 讘讙讚讬讜 讬讛讬讜 驻砖转谉 讚讜拽讗 讗讝 讗祝 讗诐 讗讘讬讜 诪讜讞讝拽 砖讘谞讬讜 诪转讬诐 讘拽讟谞讜转诐 注诇 讬讚讬 驻诇讜谞讬转 讘专 诪讬谞谉 诇讗 讬讗讜谞讛 讗诇讬讜 专注, 讜讘诇讘讚 砖诇讗 讬转注专讘 讘讻诇 诪诇讘讜砖讬讜 讗驻讬诇讜 讞讜讟 讗讞讚 诪砖讗专 诪讬谞讬诐. 讜注诇 讻谉 驻专注讛 讻砖讛诇讘讬砖 诇讬讜住祝 讛爪讚讬拽 注"讛 '讘执旨讙职讚值讬 砖值讈砖讈' 砖诐 '专职讘执讚 讛址讝指旨讛指讘 注址诇 爪址讜指旨讗专讜止' (讘专讗砖讬转 诪讗, 诪讘) 讻讚讬 诇讘讟诇 诪诪谞讜 住讙讜诇转 诇讘讬砖转 讘讙讚讬 驻砖转讬诐 注讚 讻讗谉 诇砖讜谞讜. 讜讘讝讛 诪讜讘谉 诪讛 砖注砖讛 诇讛诐 注转讛 讘讙讚讬 驻砖转谉 讻讚讬 诇讛爪讬诇诐 诪专讘讜讬 讛拽讟讙讜专讬诐 讗砖专 专讘讜 注诇讬讛诐 注转讛 讜讘讝讛 讬讛讬讜 讞讬讬诐 讜拽讬诪讬诐 讘注讜诇诐.



讗侄讻旨指谞值住 讗植谞执讬 诇指讗指专侄抓 讻旨职讚值讬 砖讈侄讬旨执转职拽址讬旨职讬诪讜旨 讻旨讜旨诇旨指谉 注址诇 讬指讚执讬. 驻讬专讜砖 诪讛 砖讗谞讬 诪拽讬讬诐 注转讛 讘讚讘讜专 讜讘诪讞砖讘讛 讘诇讘讚 讬转拽讬讬诪讜 注诇 讬讚讬 讘诪注砖讛.
讗讜 讬讜讘谉 讘住"讚 讛讻讜谞讛 讗祝 注诇 驻讬 砖诪转拽讬讬诪讬诐 注诇 讬讚 讻诇 讬砖专讗诇 讛谞讛 讙讚讜诇 讛讚讜专 讜讘驻专讟 讻诪砖讛 专讘讬谞讜 注"讛 砖讬砖 诇讜 诪讙注 讘诪拽讜诐 注诇讬讜谉 诇讛注诇讜转 砖诐 拽讬讜诐 讛诪爪讜转 砖诇讜 诪讜讻专讞 砖讬讛讬讜 讻诇 诪爪讜转 讬砖专讗诇 谞讻诇诇讬诐 讜谞转诇讬诐 讘诪爪讜转 砖诇讜 讻讚讬 砖讙诐 讛注讜诇诐 讬注诇讜 注诪讜 诇诪拽讜诐 注诇讬讜谉 讜讬砖 讞诇拽 讘讻讜诇诐 讜诇讝讛 讗诪专 讻讚讬 砖讈侄讬旨执转职拽址讬旨职讬诪讜旨 注址诇 讬指讚执讬.
讜讛讗 讚讗诪专 诇侄讗直讻讜止诇 诪执驻旨执专职讬指讛旨 讗讜止 诇执砖讉职讘旨讜止注址 诪执讟旨讜旨讘指讛旨 谞专讗讛 诪执驻旨执专职讬指讛旨 讻驻砖讜讟讜 驻专讬 讛注抓 讜驻专讬 讛讗讚诪讛 讜职诇执砖讉职讘旨讜止注址 诪执讟旨讜旨讘指讛旨 讛讜讗 讛谞讗讛 砖诇 讝讘转 讞诇讘 讜讚讘砖 讜讘讻诇诇 谞诪讬 砖讜诪谉 讘砖专 讘讛诪讛 讜注讜祝.



讻旨职诇讜旨诐 讗址转旨指讛 诪职讘址拽旨值砖讈 讗侄诇旨指讗 诇职拽址讘旨值诇 砖讉指讻指专? 诪址注植诇侄讛 讗植谞执讬 注指诇侄讬讱指 讻旨职讗执讬诇旨讜旨 注植砖讉执讬转指诐! (讬砖注讬讛 谞讙, 讬讘). 讛拽砖讛 诪讛专砖"讗 讜讛讗 转谞谉 (诪砖谞讛 讗讘讜转 讗, 讙) 讗诇 转讛讬讜 讻注讘讚讬诐 讛诪砖诪砖讬谉 讗转 讛专讘 注诇 诇拽讘诇 驻专住? 注讬讬谉 砖诐.
讜谞专讗讛 诇讬 讘住"讚 讚讬砖 诪讬谉 砖讻专 讗讞专 讗砖专 讬讘拽砖讜 讛爪讚讬拽讬诐 讗讜转讜 讜讛讜讗 讻讬 讬专爪讛 讛爪讚讬拽 诇讝讻讜转 诇讗讞专讬诐 砖讬讛讬讜 讻诇 诪爪讜转 讛讞诇砖讬诐 砖讗讬谉 诇讛诐 讻讞 讜砖诇讬诪讜转 诇注诇讜转 诇诪注诇讛 诇诪拽讜诐 注诇讬讜谉 砖讬讛讬讜 谞讻诇诇讬诐 注诐 诪爪讜转讜 讜谞转诇讬诐 讘讛 讻讚讬 砖讙诐 讛诐 讬讝讻讜 诇注诇讜转 诇诪拽讜诐 注诇讬讜谉 讻诪讜讛 讻讚专讱 住驻讬谞讛 驻砖讜讟讛 砖转讜诇讬诐 讗讜转讛 讘住驻讬谞讛 砖诇 讗砖 讜讛讬讗 讛讜诇讻转 讻诪讜讛.
讜讘讝讛 驻专砖转讬 讘住"讚 诪讗诪专 专讘讜转谞讜 讝"诇 (诪砖谞讛 讗讘讜转 讚, 讘) '砖讻专 诪爪讜讛, 诪爪讜讛' 专讜爪讛 诇讜诪专 讬转讞讘专 注诐 诪爪讜转讜 诪爪讜讛 讗讞专转 砖诇 讗讚诐 讗讞专 砖讛讬讗 讞诇讜砖讛 讜专讻讛 讻讚讬 砖讙诐 讝讜 转讝讻讛 诇注诇讜转 诇诪拽讜诐 注诇讬讜谉 讜讘讝讛 谞讞砖讘 诇爪讚讬拽 讛讝讛 讘注诇 讛诪爪讜讛 讛讙讚讜诇讛 讜讛讞讝拽讛 讻讗诇讜 注砖讛 讙诐 诪爪讜讛 砖诇 讗讚诐 讗讞专 诪驻谞讬 砖注诇转讛 注诪讜 讜诇讜诇讬 讛讜讗 诇讗 讛讬讛 诇讛 讻讞 诇注诇讜转.
讜注诇 砖讻专 讻讝讛 讛讬讛 诪砖讛 专讘讬谞讜 注"讛 诪转讗讜讛 砖讬讻谞住 诇讗专抓 讬砖专讗诇 讜讬拽讬讬诐 诪爪讜转 砖讘讗专抓 讻讚讬 砖讬讝讻讜 讗讞专讬诐 注诇 讬讚讜 砖讗讝 讗讞专讬诐 讗砖专 诪拽讬讬诪讬诐 诪爪讜转 砖讘讗专抓 讜讗讬谉 讘讬讚诐 讻讞 诇拽讬讬诐 诪爪讜讛 砖诇讬诪讛 讗诇讗 讞诇讜砖讛 砖讗讬谉 诇讛 讻讞 砖诇 注诇讬讛 诇诪注诇讛 砖讗讝 讬讛讬讜 谞讻诇诇讬诐 注诪讜 讜讬讝讻讛 讛讜讗 诇讛注诇讜转诐 注诪讜 讜谞诪爪讗 讗讬谞讜 诪拽讬讬诐 诪爪讜讛 讗讞转 讗诇讗 讛讜讗 诪拽讬讬诐 讻诪讛 诪爪讜转 砖讛诐 讗讜转诐 砖谞讻诇诇讜 讜谞转诇讜 讘诪爪讜转讜 讜注诇 讝讛 讗诪专 诇讜 讻旨职诇讜旨诐 讗址转旨指讛 诪职讘址拽旨值砖讈 讗侄诇旨指讗 砖讉指讻指专 讚讛讬讬谞讜 诪爪讜转 砖诇 讗讞专讬诐 砖讬讛讬讜 谞转诇讬诐 讘诪爪讜转讱 砖讙诐 讝讛 谞拽专讗 讘砖诐 砖讻专 讜讻讗砖专 讘讗专谞讜 讘诪讗诪专 砖讻专 诪爪讜讛 诪爪讜讛.
讜讘讗讜驻谉 讗讞专 谞专讗讛 诇讬 讘住"讚 注诇 驻讬 诪讛 砖讗诪专 专讘讬谞讜 讛讗专"讬 讝"诇 讘砖注专 讛讻讜谞讜转 讘讚专讜砖 注指诇值讬谞讜旨 诇职砖址讈讘值旨讞址 讘住讜讚 讛讻转讜讘 (讬专诪讬讛 诇讗, 讟讜-讟讝) 讻执旨讬 讬值砖讈 砖指讉讻指专 诇执驻职注只诇指旨转值讱职 讜职砖指讈讘讜旨 讘指谞执讬诐 诇执讙职讘讜旨诇指诐, 讻讬 注砖专讛 砖诪讜转 讘"谉 [砖诐 讝讛 谞讜爪专 诪砖诐 讛讜讬志讛 讘诪讬诇讜讬 讛讛讬志谉 讻讝讛: 讬讜志讚 讛志讛 讜志讜 讛志讛 砖注讜诇讛 52] 讛诐 诪住驻专 砖讻专 [520]. 讜诇讝讛 讗诪专 讻执旨讬 讬值砖讈 砖指讉讻指专 诇执驻职注只诇指旨转值讱职 讛诐 注砖专讛 砖诪讜转 讛讜讬志讛 讚诪诇讜讬 讘"谉 讜讗诇讜 讛注砖专讛 讘谞讬"诐 谞专诪讝讜 讘住讜讚 讛讻转讜讘 讛植诇讜止讗 讗指谞止讻执讬 讟讜止讘 诇指讱职 诪值注植砖指讉专指讛 讘指旨谞执讬诐 (砖诪讜讗诇 讗' 讗, 讞) 砖讗诪专 讗诇拽谞讛 诇讞谞讛 讜讻讜' 讜讗诇讜 讛注砖专讛 讘谞讬诐 讛诐 讻讜诇诐 讘诇讗讛 讗诪讜 砖诇 讬砖砖讻专 砖讛讜讗 讗讜转讬讜转 讬值砖讈 砖指讉讻指专 讜讻讜' 注讚 讻讗谉 讚讘专讬讜 注讬讬谉 砖诐.
讜讬讚讜注 讚诪砖讛 专讘讬谞讜 注"讛 讝讻讛 诇诇讗讛 讘住讜讚 讛专讗讛讜 讛拽讚讜砖 讘专讜讱 讛讜讗 诇诪砖讛 拽砖专 砖诇 转驻诇讬谉 (讘专讻讜转 讝.) 讜讻谞讝讻专 讘讚讘专讬 专讘讬谞讜 讛讗专"讬 讝"诇 讜诇讻谉 诪砖讛 专讘讬谞讜 注"讛 讛转讗讜讛 诇讬讻谞住 诇讗专抓 讬砖专讗诇 砖讛讬讗 住讜讚 诇讗讛 讻讚讬 诇讛砖诇讬诐 讘诇讗讛 转讬拽讜谉 讝讛 砖诇 注植砖指讉专指讛 讘指旨谞执讬诐 砖讛诐 住讜讚 '砖讻专' 讻讻转讜讘 讻执旨讬 讬值砖讈 砖指讉讻指专 诇执驻职注只诇指旨转值讱职 讜诇讻谉 讗诪专 诇讜 讛拽讚讜砖 讘专讜讱 讛讜讗 讻旨职诇讜旨诐 讗址转旨指讛 诪职讘址拽旨值砖讈 讗侄诇旨指讗 诇职拽址讘旨值诇 '砖讉指讻指专' 讚讬讬拽讗 专讜爪讛 诇讜诪专 转讬拽讜谉 讝讛 砖诇 砖讻专 砖讛讜讗 注砖专讛 砖诪讜转 讘"谉 诇注砖讜转讜 讜诇讛砖诇讬诪讜 讘诇讗讛 诪驻谞讬 砖讬讜讻砖专 讜讬讜砖诇诐 转讬拽讜谉 讝讛 砖诇 砖讻专 讘讗专抓 讬砖专讗诇 讘讬讜转专 讻讬讜谉 砖讛讬讗 讘住讜讚 诇讗讛 讻谞讜讚注, 诪址注植诇侄讛 讗植谞执讬 注指诇侄讬讱指 讻旨职讗执讬诇旨讜旨 注植砖讉执讬转指诐 砖诐 讘讗专抓 讬砖专讗诇 讘驻讜注诇 诪诪砖 砖讘讝讛 讬讛讬讛 讘讬讚讱 转讬拽讜谉 讝讛 砖诇 砖讻专 讘砖诇讬诪讜转.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 讚讛爪讚讬拽讬诐 专讜爪讬诐 砖讬讝讻讜 转诪讬讚 诇砖诪讞讛 诪驻谞讬 砖讬讜讚注讬诐 讻讬 讛拽讚讜砖 讘专讜讱 讛讜讗 讗讜讛讘 诪讚转 讛砖诪讞讛 砖转讛讬讛 讗爪诇 注讘讚讬讜 讻讬 诇讻谉 讻转讜讘 讘转讜讻讞讛 转址旨讞址转 讗植砖侄讈专 诇止讗 注指讘址讚职转指旨 讗侄转 讛殖' 讗直诇止拽侄讬讱指 讘职旨砖执讉诪职讞指讛 (讚讘专讬诐 讻讞, 诪讝) 讜诇讻谉 讻转讬讘 讜职爪址讚执旨讬拽执讬诐 讬执砖职讉诪职讞讜旨 讬址注址诇职爪讜旨 诇执驻职谞值讬 讗直诇止拽执讬诐 讜职讬指砖执讉讬砖讉讜旨 讘职砖执讉诪职讞指讛 (转讛诇讬诐 住讞, 讚)
讜诇讻谉 讗诐 注讜砖讬诐 诪爪讜讛 讜讬讛讬讛 诇讛诐 注诇 讬讚讛 砖诪讞讛, 讝讜 讛砖诪讞讛 谞讞砖讘 讘注讬谞讬讛诐 诇砖讻专 诪爪讜讛! 讜讝讛 讛砖讻专 砖讛讜讗 讛砖诪讞讛 讬讘拽砖讜 讗讜转讜 讛爪讚讬拽讬诐 讜讗讬谉 讝讛 讘讻诇诇 '注讜讘讚 注诇 诪谞转 诇拽讘诇 驻专住' 讬注谉 讻讬 讛砖诪讞讛 讘驻谞讬 注爪诪讜 讛讬讗 谞讞砖讘转 诇诪爪讜讛 诪驻谞讬 砖讬砖 专爪讜谉 诇讛拽讚讜砖 讘专讜讱 讛讜讗 讘讛 讜谞诪爪讗 讛砖诪讞讛 注爪诪讛 讛讬讗 诪爪讜讛 讜注诇 讝讛 讗诪专讜 专讘讜转讬谞讜 讝讻专讜谞诐 诇讘专讻讛 '砖讻专 诪爪讜讛, 诪爪讜讛' 讜讗诐 讛诐 注讜砖讬诐 诪爪讜转 讜诪讘拽砖讬诐 砖注诇 讬讚讬 讛诪爪讜转 讬讝讻讜 诇诪讚转 讛砖诪讞讛 讗讬谉 讝讛 谞讞砖讘 诇讜 讞住专讜谉 讻注讜讘讚 注诇 诪谞转 诇拽讘诇 驻专住.
讜讬讚讜注 讻讬 讘诪爪讜转 讛转诇讜讬讜转 讘讗专抓 砖讛讗讚诐 诪拽讬讬诐 讗讜转诐 讘讗专抓 讬砖专讗诇 砖讛诐 转专讜诪讜转 讜诪注砖专讜转 讜讘讬讻讜专讬诐 讜讗讻讬诇转 诪注砖专 讜讻讬讜爪讗 讘讗诇讜 讬诪砖讱 注诇 讬讚诐 砖诪讞讛 诇讗讚诐 注砖专 讬讚讜转 注诇 砖讗专 诪爪讜转 讜诇讻谉 讘讗讻讬诇转 诪注砖专 讻转讬讘 讘驻专砖转 专讗讛 (讚讘专讬诐 讬讚, 讻讜) 讜职谞指转址转指旨讛 讛址讻侄旨住侄祝 讘职旨讻止诇 讗植砖侄讈专 转职旨讗址讜侄旨讛 谞址驻职砖职讈讱指 讘址旨讘指旨拽指专 讜旨讘址爪止旨讗谉 讜旨讘址讬址旨讬执谉 讜旨讘址砖值旨讈讻指专 讜旨讘职讻止诇 讗植砖侄讈专 转执旨砖职讈讗指诇职讱指 谞址驻职砖侄讈讱指 讜职讗指讻址诇职转指旨 砖指旨讈诐 诇执驻职谞值讬 讛殖' 讗直诇止拽侄讬讱指 讜职砖指讉诪址讞职转指旨 讗址转指旨讛 讜旨讘值讬转侄讱指, 讜讻谉 讘讘讻讜专讬诐 讻转讬讘 讜职砖指讉诪址讞职转指旨 讘职讻指诇 讛址讟旨讜止讘 讜讻讜' (讚讘专讬诐 讻讜, 讬讗), 讜讻谉 讘注讜诇讬 专讙诇讬诐 讜讻谉 讘讜讚讜讬 诪注砖专 讗讜诪专 砖指讉诪址讞职转执旨讬 讜职砖执讉诪址旨讞职转执旨讬 讘旨讜止 (诪砖谞讛 诪注砖专 砖谞讬 讛 ,讬讘).
讜诇讻谉 诪砖讛 专讘讬谞讜 注"讛 谞转讗讜讛 诇讗专抓 讬砖专讗诇 讻讚讬 诇讝讻讜转 讘诪爪讜转 讛讗专抓 诇讙讚专 讛砖诪讞讛 讛讙讚讜诇讛 讗砖专 谞讞砖讘转 讗爪诇 讛爪讚讬拽讬诐 诇诪转谉 砖讻专 讜讗诪专 诇讜 诪址注植诇侄讛 讗植谞执讬 注指诇侄讬讱指 讘拽专讬讗转讱 讘讛诐 讻旨职讗执讬诇旨讜旨 注植砖讉执讬转指诐 诪诪砖 砖讗讝 转转注讜专专 讗爪诇讱 诪讚专讙转 讛砖诪讞讛 砖转讛讬讛 讘拽讬讜诐 讛诪爪讜转 讛讗诇讛 讘讗专抓 注讚 讻讗谉 讚讘专讬讜 谞专"讜.



"诇指讻值谉 讗植讞址诇旨侄拽 诇讜止 讘指专址讘旨执讬诐", 砖讈侄讗植谞执讬 诪职讞址诇旨值拽 诇讜止 砖讉职讻址专 砖讈指诇值诐 (讬砖注讬讛 谞讙, 讬讘). 驻讬专讜砖 讛讚讘专讬诐 讛讗诇讛 诇驻讬 讘讬讗讜专讬谞讜 讛谞讝讻专 诇注讬诇 砖讻讜谞转讜 讛讬转讛 诇讝讻讜转 讗转 讛专讘讬诐 砖讬讛讬讜 讻诇 讛诪爪讜转 砖诇 讻诇 讬砖专讗诇 谞转诇讬诐 讘诪爪讜转 砖诇讜 砖讗讝 讬注诇讛 讗讜转诐 诇诪拽讜诐 注诇讬讜谉 讜讙讘讜讛 砖讗讬谉 诇讛诐 讬讻讜诇转 诇注诇讜转 诪爪讚 砖注讜砖讬诐 注诇 讬讚讬 讻讱 驻讜注诇 讘诪拽讜诐 注诇讬讜谉 讗砖专 讗讬谉 诇讛诐 讬讻讜诇转 诪爪讚诐 诇驻注讜诇 砖诐 讜讗诪专 '讗植讞址诇旨侄拽 诇讜止 讘指专址讘旨执讬诐' 砖讗谞讬 诪讞诇拽 诇讜 砖讻专 砖诇诐 讻诇讜诪专 砖讬讛讬讛 诇讜 讝讻讜转 讘讗诇讜 讛诪爪讜转 砖诇 专讘讬诐 讛谞转诇讬诐 讜讞砖讜讘 诇讜 讻讗诇讜 讛讜讗 诇讘讚讜 注砖讛 讻诇 讛诪爪讜转 讛讗诇讛 讜诇讗 讘砖讬转讜祝 讜住讬讜注 讜诇讻谉 讗转谉 诇讜 '砖讉职讻址专 砖讈指诇值诐' 讜诇讗 讞诇拽 讚讜拽讗 讻讚讬谉 砖讜转祝 讜诪住讬讬注.
讜注讜讚 谞专讗讛 诇讬 讘住"讚 讗讜诪专讜 讗植讞址诇旨侄拽 诇讜止 讘指专址讘旨执讬诐 注诇 驻讬 诪讛 砖讻转讘 讛专讘 注专讘讬 谞讞诇 讝"诇 砖讬砖 专讘讜转讗 讘诪爪讜转 诇专讘讬诐 注诇 讛讬讞讬讚 诪驻谞讬 砖讛专讘讬诐 讬砖 诇讛诐 讬爪专 讛专注 讙讚讜诇 讜拽砖讛 诇讛讞讟讬讗诐 讬讜转专 诪谉 讬爪专 讛专注 讚讬讞讬讚 讜讬砖 专讘讜转讗 诇讬讞讬讚 注诇 讛专讘讬诐 讻讬 专讘讬诐 诪讚讻专讬 讗讛讚讚讬 讜讘讬讞讬讚 诇讬讻讗 诇讬讛 讞讚讗 诇诪讚讻专讬讛. 诇讝讛 讗诪专 讗植讞址诇旨侄拽 诇讜止 砖讛讜讗 讘指专址讘旨执讬诐 砖讗注专讬讱 讗讜转讜 讻诪讜 专讘讬诐 讚讗讬转 讘讛讜 专讘讜转讗 注诇 讛讬讞讬讚 诪爪讚 讛讬爪专 讛专注 讚讬爪专诐 讙讚讜诇 讟驻讬.
讜砖诪讗 转讗诪专 讘讗讞专讜谞讬诐 讛诐 讚讜专 讛专讘讬诐 砖谞讻谞住讜 诇讗专抓 讬砖专讗诇 讚讗讬谉 诇讛诐 专讘讜转讗 讗诇讗 专拽 诪爪讚 讗讞讚 讜诇讗 讻专讗砖谞讬诐 讛诐 讛讗讘讜转 砖讬砖 诇讛诐 砖转讬 专讘讜转讜转 讛谉 诪爪讚 讬爪专 讛专注 砖诇讛诐 砖讛讜讗 转拽讬祝 讜注爪讜诐 讘讬讜转专 讜讙诐 讬砖 诇讛诐 专讘讜转讗 讻诪讜 专讘讜转讗 讘专讘讬诐 注诇 讬讞讬讚 砖讛讜讗 诪爪讚 讚诇讬转 诇讬讛 讞讚讗 诇诪讚讻专讬讛 转诇诪讜讚 诇讜诪专 '讜职讗侄转 注植爪讜旨诪执讬诐 讬职讞址诇旨值拽 砖讈指诇指诇' 讻旨职讗址讘职专指讛指诐 讬执爪职讞指拽 讜职讬址注植拽止讘 砖讛讬讛 专讘讜转讗 讚专讘讬诐 诇注谞讬谉 讬爪专 讛专注 讜专讘讜转讗 讚讬讞讬讚 诇注谞讬谉 讚诇讬转 诇讬讛 讗讞专 诇讗讚讻讜专讬讛.
讜注讜讚 谞专讗讛 诇讬 讘住"讚 砖诪讗 转讗诪专 讘讗讞专讜谞讬诐 讜讻讜' 注诇 驻讬 诪讛 砖讻转讘 讛砖诇"讛 砖讛讗讘讜转 讘讻诇 诪爪讜讛 砖讛讬讜 诪拽讬讬诪讬诐 谞讞砖讘 讻讗诇讜 拽讬讬诪讜 讻诇 转专讬"讙 诪爪讜转 讻讬 讘讻诇 诪爪讜讛 讬砖 转专讬"讘 诪爪讜转 讘讻讞 谞诪爪讗 诪爪讜转 砖诇 讛讗讘讜转 讛诐 专讘讬诐 讘讗讬讻讜转 诪讛 砖讗讬谉 讻谉 讛讗讞专讜谞讬诐.





讘讗专 砖讘注

讗诪专 诇讜 讛拽讘"讛 讻诇讜诐 讗转讛 诪讘拽砖 讗诇讗 诇拽讘诇 砖讻专 拽砖讛 诇讬 讟讜讘讗 讝讛 讛诇砖讜谉 讚诪砖诪注 砖诪砖讛 专讘讬谞讜 讛讬讛 驻专讜砖 诪讗讛讘讛 讻诇讜诪专 诪讗讛讘转 砖讻专 拽讘讜诇 讛诪爪讜转 讜诇讗 诇讗讛讘转 诪爪讜转 讘讜专讗讜 讜讛讗 讗诪专讬谞谉 诇拽诪谉 讘驻专拽 讛讬讛 谞讜讟诇 讚讝讛讜 谞拽专讗 砖诇讗 诇砖诪讛 讜讻谉 讗诪专讬谞谉 讘驻"拽 讚讘诪爪讜转讬讜 讞驻抓 诪讗讚 讜诇讗 讘砖讻专 诪爪讜转讬讜 讜讛讬讬谞讜 讚转谞谉 讗诇 转讛讬讜 讻讚讬诐 讛诪砖诪砖讬谉 讗转 讛专讘 注诇 诪谞转 诇拽讘诇 驻专住 讻讜' 讜讗注"讙 讚转谞讬讗 讘驻"拽 讚驻住讞讬诐 讛讗讜诪专 住诇注 讝讜 诇爪讚拽讛 讘砖讘讬诇 砖讬讞讬讛 讘谞讬 讗讜 砖讗讛讬讛 讘谉 注讜诇诐 讛讘讗 讛专讬 讝讛 爪讚讬拽 讙诪讜专 讜驻专砖"讬 讛专讬 讝讛 爪讚讬拽 讙诪讜专 讘讚讘专 讝讛 讜诇讗 讗诪专讬谞谉 砖诇讗 诇砖诪讛 注讜砖讛 讗诇讗 拽讬讬诐 诪爪讜转 讘讜专讗讜 砖爪讜讛讜 诇注砖讜转 爪讚拽讛 讜诪转讻讜讬谉 讗祝 诇讛谞讗转 注爪诪讜 砖讬讝讻讛 讘讛 诇注讜讛"讘 讗讜 砖讬讞讬讜 讘谞讬讜 注"讻. 诪"诪 谞"诇 诇讚拽讚拽 诪驻砖讟讗 讚诇砖谞讗 砖诇 讛讘专讬讬转讗 讚诇讻转讞诇讛 诇讗 讬转讻谉 诇注砖讜转 讻谉 诪讚拽转谞讬 讛讗讜诪专 讘讛"讗 讜讻讛"讙 讚讬讬拽 讛讙诪专讗 讘驻"拽 讚讘讬爪讛 讛砖讜讞讟 讞讬讛 讜注讜祝 讬讞驻讜专 讘讚拽专 讜讘专讬砖 驻"讘 讚讞讜诇讬谉 讛砖讜讞讟 讜讻谉 讘驻专拽 讞讘讬转 讛专讜讞抓 讘诪讬 诪注专讛 讚讬讚 讗讬谉 诇讻转讞诇讛 诇讗. 讜诇讻讗讜专讛 讛讬讛 谞"诇 诇讚拽讚拽 注讜讚 讚拽讚讜拽 讗讞专 诪诇砖讜谉 讛讘专讬讬转讗 诪讚拽转谞讬 讛讗讜诪专 住诇注 讝讜 诇爪讚拽讛 讘砖讘讬诇 讻讜' 讜诇讗 拽转谞讬 住转诐 讛讗讜诪专 诪爪讜讛 讝讜 讗注砖讛 讘砖讘讬诇 砖讬讞讬' 讘谞讬 讻讜' 诪砖讜诐 讚砖讗谞讬 诪爪讜转 爪讚拽讛 砖讛讬讗 诪讞讜诇拽转 诪砖讗专 讻诇 讛诪爪讜转 讘讝讛 砖讘砖讗专 诪爪讜转 讻转讬讘 诇讗 转谞住讜 讗转 讛' 讜讙讜' 讜讘诪爪讜转 爪讚拽讛 讻转讬讘 讜讘讞谞讜谞讬 谞讗 讘讝讗转 讜讙讜' 讜讻谉 讗诪专讜 注砖专 讘砖讘讬诇 砖转转注砖专 讛专讬 讛砖"讬 讗诪专 讘驻讬专讜砖 砖讛讜讗 专讜爪讛 讜讞驻抓 砖转讛讬讛 诪爪讜转 爪讚拽讛 诪讻讜讜谞转 诇讛谞讗转谞讜 讜诇转讜注诇转谞讜 讛诇讻讱 谞拽讟 讚讜拽讗 讛讗讜诪专 住诇注 讝讜 诇爪讚拽讛 讚讗诇讜 讘砖讗专 诪爪讜转 讗住讜专 诇讻讜讬谉 诇讛谞讗转 注爪诪讜. 讗诪谞诐 诇驻讬 讛讗诪转 讗讬 讗驻砖专 诇讞诇拽 讻谉 讚讗诐 讻谉 讛讬讻讬 驻专讬讱 讛讙诪专讗 讘驻"拽 讚驻住讞讬诐 诪讛讱 讘专讬讬转讗 注诇 诪爪讜转 讘讚讬拽转 讞诪抓 讚诪讜转专 诇讻讜讬谉 诇讛谞讗转 注爪诪讜 讛诇讗 讬砖 诇讚讞讜转 讜诇讜诪专 讚砖讗谞讬 诪爪讜转 爪讚拽讛 讻讜' 讜讛讗 讚谞拽讟 讚讜拽讗 讛讗讜诪专 住诇注 讝讜 诇爪讚拽讛 谞"诇 诪砖讜诐 砖讗诪专 专讘讗 讘驻专拽 讜讗诇讜 诪讙诇讞讬谉 讘谞讬 讞讬讬 讜诪讝讜谞讬 诇讗讜 讘讝讻讜转讗 转诇讬讗 诪诇转讗 讗诇讗 讘诪讝诇讗 转诇讬讗 诪诇转讗 讜讛讗 讜讚讗讬 讚诇讗 讗诪专 讻谉 讗诇讗 讚讜拽讗 讘砖讗专 诪爪讜转 讞讜抓 诪爪讚拽讛 讚讗诐 诇讗 讻谉 拽砖讛 讛讬讗讱 讗驻砖专 诇讜 诇专讘讗 诇讜诪专 砖讗讬谉 讘谞讬 讞讬讬 讜诪讝讜谞讬 转诇讜讬讬谉 讘讝讻讜转 爪讚拽讛 讜讛诇讗 诪拽专讗 诪诇讗 讚讘专 讛讻转讜讘 讚砖诇砖讛 讗诇讜 转诇讜讬讬谉 讘讝讻讜转 爪讚拽讛 讞讬讬 讚讻转讬讘 讜爪讚拽讛 转爪讬诇 诪诪讜转 讜讻注讜讘讚讗 讚讘谞讬诪讬谉 讛爪讚讬拽 砖讛讬讛 诪诪讜谞讛 注诇 拽讜驻讛 砖诇 爪讚拽讛 讻讜' 讘驻"拽 讚讘讘讗 讘转专讗 讜讻转讬讘 专讜讚祝 爪讚拽讛 讜讞住讚 讬诪爪讗 讞讬讬诐 爪讚拽讛 讜讻讘讜讚 讜讚专砖讜 讘驻"拽 讚讘讘讗 讘转专讗 讝讜讻讛 诇讘谞讬诐 讘注诇讬 讞讻诪讛 讘注诇讬 注讜砖专 讘注诇讬 讛讙讚讛 讻讜'. 诪讝讜谞讬 讚讻转讬讘 讜讘讞谞讜谞讬 谞讗 讘讝讗转 讻讜' 讜讻讛谞讛 专讘讜转. 砖讜讘 诪爪讗转讬 讘讞讚讜砖讬 讛专"谉 讘驻"拽 讚驻住讞讬诐 注诇讛 讚讛讛讬讗 讛专讬 讝讛 爪讚讬拽 讙诪讜专 讜讝"诇 讜讗注"讙 讚转谞谉 讗诇 转讛讬讜 讻讚讬诐 讛诪砖诪砖讬谉 讗转 讛专讘 注诇 诪谞转 诇拽讘诇 驻专住 讛讬讬谞讜 诇讜诪专 砖诪讚讛 诪注讜诇讛 讛讬讗 讘讬讜转专 砖讬讛讬讜 注讜讘讚讬诐 诪讗讛讘讛 讜讗驻"讛 讛注讜讘讚 讻讚讬 砖讬讝讻讛 诇讞讬讬 注讜讛"讘 爪讚讬拽 讙诪讜专 讛讜讗 讗讘诇 诇讗 讞住讬讚 注讻"诇. 讜讻诇 讝讛 讗讬谞谞讜 砖讜讛 诇讬 诇讬讬砖讘 讝讛 讛诇砖讜谉 讻诇讜诐 讗转讛 诪讘拽砖 讗诇讗 诇拽讘诇 砖讻专 讜讻讬 诪砖讛 专讘讬谞讜 诇讗 讛讬讛 专讜爪讛 诇讛讬讜转 讞住讬讚 砖诇讗 讛讬讛 诪讘拽砖 讗诇讗 诇拽讘诇 砖讻专 讜砖诪讗 讬"诇 讚讛讗 讚讗诪专讬谞谉 诇拽诪谉 讘驻专拽 讛讬讛 谞讜讟诇 驻专讜砖 诪讗讛讘讛 谞拽专讗 砖诇讗 诇砖诪讛 讛讬讬谞讜 诪讗讛讘转 讗讚诐 讜讚讻讜讜转讬讛 讗讬讬专讬 驻专讜砖 诪讬专讗讛 诪讬专讗转 讗讚诐 讻讚驻讬专砖讜 讛转讜住' 讘砖诐 专"讬 讘驻专拽 讛讞讜诇抓 讜诇讗 讻讚驻专砖"讬 驻专讜砖 诪讗讛讘讛 诪讗讛讘转 拽讘讜诇 砖讻专 讛诪爪讜讛. 讗讘诇 拽砖讛 诇讬 注诇 驻讬专讜砖 讝讛 讛讛讜讗 讚讗诪专讬谞谉 讘诪爪讜转讬讜 讞驻抓 诪讗讚 讜诇讗 讘砖讻专 诪爪讜转讬讜 讜讛讬讬谞讜 讚转谞谉 讗诇 转讛讬讜 讻讚讬诐 讻讜' 讗诇诪讗 讗注"讙 砖讛讜讗 驻专讜砖 诪讗讛讘转 拽讘讜诇 砖讻专 讛诪爪讜转 讜诇讗 诪讗讛讘转 讗讚诐 讗住讜专. 讜讗驻砖专 诇讬讬砖讘 讗驻讬诇讜 诇驻专砖"讬 讚诇讗 讗诪专讬谞谉 诇拽诪谉 驻专讜砖 诪讗讛讘讛 谞拽专讗 砖诇讗 诇砖诪讛 讗诇讗 讚讜拽讗 讗诐 转讜讛讛 注诇 讛专讗砖讜谞讜转 讗诐 诇讗 讬讛讬讛 诇讜 砖讻专 讜讘讻讛"讙 讗讬讬专讬 讛讗 讚转谞谉 讗诇 转讛讬讜 讻讚讬诐 讛诪砖诪砖讬谉 讻讜' 讻诪讜 砖驻讬专砖讜 讛转讜住驻讜转 讘驻"拽 讚驻住讞讬诐 讜讻谉 诪讜讻讞 讘讛讚讬讗 讘驻"拽 讚专讗砖 讛砖谞讛 讜讘驻"拽 讚讘讘讗 讘转专讗 讜讻谉 讛讗 讚讗诪专讬谞谉 讘驻"拽 讚讘诪爪讜转讬讜 讞驻抓 诪讗讚 讜诇讗 讘砖讻专 诪爪讜转讬讜 讗讬讬专讬 谞诪讬 讚讜拽讗 讘转讜讛讛 注诇 讛专讗砖讜谞讜转 讗讘诇 讗诐 讗讬谞讜 转讜讛讛 注诇 讛专讗砖讜谞讜转 讗讝 讗驻讬诇讜 讞住讬讚 诪讬拽专讬. 讻谉 谞"诇:





驻转讞 注讬谞讬诐

讜讗"专 讞诪讗 讘专 讞谞讬谞讗 诪讗讬 讚讻转讬讘 讗讞专讬 讛' 讗诇讛讬讻诐 转诇讻讜 讜讻讬 讗驻砖专 讜讻讜' 讛专讘 讻转谞讜转 讗讜专 驻' 讛讘专讻讛 讻转讘 讚诪讝讛 讬砖 讛讻专讞 讚诪"砖 讘讬"讙 诪讚讜转 讻诇 讝诪谉 砖讘谞讬 注砖讜 讻住讚专 讛讝讛 讗讬谉 讛驻讬' 诇讛讝讻讬专 讜诇讜诪专 讬"讙 诪讚讜转 讗诇讗 诇讛讬讜转 专讞讜诐 讜讞谞讜谉 讻讘讬讻讜诇 讻诪讜讛讜 注"砖 讘讗讜专讱 讜讚专讱 讛诇爪讬讬 讗驻砖专 诇讜诪专 讻讬 讛谞讛 讬砖 住讘专讗 讚讛' 讛' 讛诐 诪讬"讙 诪讚讜转 讜讬砖 住讘专讗 讚讗诇 讛讜讗 诪讬"讙 诪讚讜转 讜住讚"讗 讻砖诐 讚诪讚讜转 讛' 讗诇 诇诪讻讗"诇 诇讗 讗驻砖专 诇讛讚诪讜转 讞"讜. 讗"讻 讙诐 砖讗专 诪讚讜转 讗讬谉 爪专讬讱 诇讛讬讜转 专讞讜诐 讜讞谞讜谉 讜讻讜' 讗诇讗 讛注讬拽专 讛讜讗 诇讛讝讻讬专 讘驻讛 讬"讙 诪讚讜转. 讗讘诇 讛讗诪转 砖爪专讬讱 诇讛讚诪讜转 讻讘讬讻讜诇 诇讛讬讜转 专讞讜诐 讜讞谞讜谉 讜讝"砖 讗讞专 讛' 讗诇讛讬讻诐 专"诇 讗讞专 诪讚讜转 讛' 讗诇, 讚讛讬讬谞讜 专讞讜诐 讜讞谞讜谉 转诇讻讜. 讜讛讬讬谞讜 讚诪住讬拽 诇讛诇讱 讗讞专 诪讚讜转讬讜 讜讚讜拽 讛讟讘 讜讗讞专 砖谞讬诐 专讘讜转 诪爪讗转讬 讘诪讻转讘 砖拽讚诪谞讬 讗讚诐 讙讚讜诇 讝诇讛"讛 拽爪转 讘住讙谞讜谉 讗讞专 讜诪谞讬 讜诪讬谞讬讛 讬转拽诇住 注讬诇讗讛. 讜注讜讚 驻讬专砖 讝"诇 讚讬讚讜注 诪专讝"诇 讚讻讬 讻转讬讘 讘拽专讗 讗讞专 讛讜讗 诇砖讜谉 住诪讜讱 讜讛讬讻讗 讚讻转讬讘 讗讞专讬 讛讜讗 诪讜驻诇讙 讜讘讝讛 驻专讬砖 转讞讬诇转 讛诪讗诪专 诪讗讬 讚讻转讬讘 讗讞专讬 讛' 讗诇讛讬讻诐 转诇讻讜 讚诪砖诪注 讗讞专讬 诪讜驻诇讙 讜讛诇讗 诪诇讗 讻诇 讛讗专抓 讻讘讜讚讜 讜讗讬讱 讬转讻谉 砖讚拽讚拽 诇讻转讜讘 讗讞专讬 诪讜驻诇讙 讜诇讗 砖讬讬讱 讜讻讬 转讬诪讗 讝讛 讬爪讗 诪谉 讛讻诇诇 讚诇讗 砖讬讬讱 讛讻讗 讗讞专讬 诪讜驻诇讙 讜讛讜讗 住诪讜讱 诇讝"讗 讜讻讬 讗驻' 诇讬诇讱 讗讞专 讛砖讻讬谞讛. 讜诪砖谞讬 讛诇讱 讗讞专 诪讚讜转讬讜 讜讻讜' 讜讚讜拽 讛讟讘:


讚专砖 专' 砖诪诇讗讬 诪驻谞讬 诪讛 谞转讗讜讛 诪砖讛 专讘讬谞讜 讜讻讜' 注"住 讛诪讗诪专. 讛专讘 转"诇 讚拽讚拽 诪讗讞专 砖讛诐 爪讚讬拽讬诐 诪讛 诇讬 专讗砖讜谞讬诐 讗讜 讗讞专讜谞讬诐 讜转讜 讚驻诇讬讙讬 讗诪讜专讗讬 讗讬 专讗砖讜谞讬诐 注讚讬驻讬 讗讜 讗讞专讜谞讬诐 讜诪讬 谞讬诪讗 讚讛讱 讚专' 砖诪诇讗讬 驻诇讜讙转讗 讛讬讗. 讜驻讬专砖 注诪"砖 讙讚讜诇 讛诪爪讜讜讛 诪讟注诐 讬爪讛"专 讜讘讗讘讜转 讗讬谉 讞讬诇讜拽 讜讛"讗 讚诪砖讛 专' 注"讛 讬拽讞 砖讻专 讻诪讬 砖讗讬谞讜 诪爪讜讜讛 讻讗讞专讜谞讬' 讚讬砖 讛驻专砖 讘讬谞讬讛诐 转"诇 讻专讗砖讜谞讬诐 讚讗讬谉 讞讬诇讜拽 注"砖 讘讗讜专讱. 讜诪讛专讞"讗 讘讬砖专砖 [讬注拽讘] 讻' 注诇讬讜 讜诇讬转讗 讚讙诐 讘讗讘讜转 讬砖 讞讬诇讜拽 讘讬谉 诪爪讜讜讛 诇讗讬谞诐 诪爪讜讜讬诐 砖讬爪专谉 转讜拽驻谉 讜诪"砖 砖讛讗讘讜转 诇讗 砖诇讟 讘讛诐 讬爪讛"专 讻讘专 讻转讘讜 砖诐 讛转讜住' 注诪"砖 讻讬讜谉 砖注讘专讜 专讜讘 砖谞讜转讬讜 讜讻讜' 注砖"讘 讜诇拽"诪 讚讻讘专 讛专讘 转讗讜讛 诇注讬谞讬诐 讘住讜祝 讚讘' 谞专讙砖 诪讚讘专讬 讛转讜住' 讛谞讝' 讜转专讬抓 讬转讬讘 讚诪"诪 讗讬谞诐 诪爪讟注专讬诐 讜讚讜讗讙讬诐 讻"讻 讻砖讗专 讘谞讬 讗讚诐 讜讛讬讛 谞拽诇 诇讛诐 诇讛讻谞讬注 讛讬爪专 讜砖讜讛 诇讛诐 讘砖拽讬讬诪讜 讛诪爪讜讜转 砖谞爪讟讜讜 讜讻讜' 注"砖:
讜讬专讗讛 诇驻专砖 讘诪"砖 讛专讘 讛拽讚讜砖 讛讗专"讬 讝爪"诇 讚讞讜讘转 讙讘专讗 诇拽讬讬诐 讻诇 讛诪爪讜讜转 讜诪讛 砖诇讗 拽讬讬诐 爪专讬讱 诇讘讗 讘讙诇讙讜诇 诇拽讬讬诪诐 讗讘诇 讗讜转诐 砖诇讗 讛讬讜 讘讬讚讜 诇拽讬讬诪诐 讻讙讜谉 驻讚讬讜谉 讜讬讘讜诐 讜讻讬讜爪讗 驻讟讜专 诪讛讙诇讙讜诇 讜诪拽讬讬诪诐 讘住讜讚 讛注讬讘讜专 注"砖 注讜讚 谞拽讚讬诐 诪讛 砖讬讚讜注 讚讻诇 讗讞讚 诪讬砖专讗诇 讘注砖讜转讜 讛诪爪讜讜转 讛讜讗 诪转拽谉 讻驻讬 注专讱 谞砖诪转讜 讜讻驻讬 讚讘拽讜转讜 讘讗诇讛讬诐 讜讻驻讬 讗讞讬讝转 谞砖诪转讜 讚讜讚讗讬 讻诇 讗砖专 谞砖诪' 专讜讞 讞讬讬诐 讘讗驻讬讜 诪诪拽讜诐 讙讘讜讛 讛讜讗 诪转拽谉 讘诪拽讜诐 注诇讬讜谉 讜拽讚讜砖 讙讘讜讛 诪注诇 讙讘讜讛 讜砖讗专讬转 讬砖专讗诇 讻砖诪拽讬讬诪讬谉 讛诪爪讜转 讻诇 讗' 诪转拽谉 讻驻讬 谞砖诪转讜 注砖"讘. 讙诐 讬讚讜注 讚爪专讬讱 诇拽讬讬诐 讛诪爪讜转 讘砖诪讞讛 讜讘讻讜谞讜转 讙讚讜诇讜转 讜讘谞讬 注诇讬讛 讛谞诐 诪讜注讟讬谉 讜讘讜讚讗讬 砖讗讬谞讛 讚讜诪讛 诪爪讜讛 讛谞注砖讬转 注"讬 讙讚讜诇 讛讚讜专 讘砖诇讬诪讜转 讛讻讜谞讛 讜砖诪讞讛 讙讚讜诇讛 讻诪爪讜讛 讛谞注砖讬转 诪讛诪讜谉 讬砖专讗诇 讘诇讬 砖讜诐 讻讜谞讛 讚讻诇 讗讬砖 讛诪拽讬讬诐 诪爪讜转讜 讛讜讗 驻讜注诇 讻驻讬 谞砖诪转讜 讜讻驻讬 讻讜谞转讜 讜讻诇 讝讛 讛诐 讚讘专讬诐 驻砖讜讟讬诐 诇讬讜讚注讬 讞谉. 讙诐 谞拽讚讬诐 诪"砖 讛专讘 驻专砖转 讚专讻讬诐 讘讚专讜砖 讙' 讚诇诪"讚 砖讛讗讘讜转 讬爪讗讜 诪讻诇诇 讘"谞 诇讛拽诇 讜诇讛讞诪讬专 讗诐 讬注讘专讜 注诇 砖讗专 诪爪讜转 讛诐 谞注谞砖讬诐 讘讚讬谞讬 砖诪讬诐 讞"讜. 讜讘住讜祝 讛讚专讜砖 讻' 讚诇驻"讝 讻砖诪拽讬讬诪讬诐 讛诪爪讜讜转 讬砖 诇讛诐 砖讻专 讻诪爪讜讜讛 讜注讜砖讛 注"砖. 注讜讚 谞拽讚讬诐 诪砖讝"诇 讚诪砖讛 专讘讬谞讜 谞讙谞讝 讘讗专抓 诪讚讘专 讻讚讬 诇讛讘讬讗 注诪讜 讚讜专 讛诪讚讘专 讜讛讗专讬讱 讘讟注诐 讛讚讘专 讛专讘 驻专砖转 讚专讻讬诐 讚专讜砖 讞' 注"砖. 注讜讚 讗讝"诇 讘专讘讛 住讚专 转讘讗 讚讗诪专 讛拽讘"讛 诇诪砖讛 讗诐 讗注讘专讛 谞讗 讗转讛 诪讘拽砖 讘讟诇 住诇讞 谞讗 讜讻讜' 注"砖. 讜注驻"讬 讛拽讚诪讜转 讛诇诇讜 谞讘讗 讗诇 讛讘讬讗讜专 讜讝"砖 诪砖讛 专讘讬谞讜 讛专讘讛 诪爪讜转 谞爪讟讜讜 讬砖专讗诇 讗讻谞住 讻讚讬 砖讬转拽讬讬诪讜 注诇 讬讚讬 讻诇讜诪专 砖诇讗 讗爪讟专讱 诇讘讗 讘注讬讘讜专 诇拽讬诪诐 讗诇讗 讬转拽讬讬诪讜 注诇 讬讚讬 诪诪砖. 讜讬讗诪专 讛' 讻诇讜诐 讗转讛 诪讘拽砖 讗诇讗 诇拽讘诇 砖讻专 驻讬专讜砖 诇讗讜 砖讻专 诪诪砖 讗诇讗 诇讛砖诇讬诐 讞诇讜拽讗 讚专讘谞谉 讘转专讬"讙 诪爪讜讜转 讻讬 讗诐 诇讗 转拽讬讬诐 诪爪讜转 讛转诇讜讬讜转 讘讗专抓 讗讬谞讜 砖诇诐 讞诇讜拽讗 讚专讘谞谉 诪注诇讛 讗谞讬 注诇讬讱 讻讗诇讜 注砖讬转诐 讻讚讬 砖讬讛讬讛 讞诇讜拽讗 讚专讘谞谉 砖诇诐 讜讝"砖 诇讻谉 讗讞诇拽 诇讜 谞拽讟 讻讬 讛讗讬 诇讬砖谞讗 诇专诪讜讝 讞诇讜拽讗 讚专讘谞谉 讜讝讛讜 诇讻谉 讗讞诇"拽 诇讜 砖讗砖诇讬诐 讞诇讜拽讗 讚专讘谞谉. 讜讻诪"砖 砖讗谞讬 诪讞诇拽 诇讜 砖讻专 砖诇诐 讻诇讜诪专 砖诇诐 讘讻诇 转专讬"讙 诪爪讜讜转. 讗讬 谞诪讬 砖讻专 砖诇诐 讛讬讬谞讜 诇驻讬 讚讻讘专 诪砖讛 专讘讬谞讜 讛砖诇讬诐 讞讜拽讜 讙诐 讘诪爪讜讜转 讛讗专抓 讘讞诇拽 讛诇讬诪讜讚 砖诇诪讚 转讜专转谉 讜诇讬诪讚讛 诇讬砖专讗诇 讗讱 讞诇拽 讛诪注砖讛 讞住专讬讛 诇讝"讗 诪注诇讛 讗谞讬 注诇讬讱 讻讗诇讜 注砖讬转"诐 讚讬拽讗 讞诇拽 讛诪注砖讛 砖讞住专 诇讱 讜讝"砖 砖讻专 砖诇诐 讻诇讜诪专 转诇诪讜讚 讜诪注砖讛. 砖诪讗 转讗诪专 讻讗讞专讜谞讬诐 讚砖讻专讜 讬讛讬讛 讻讗讞专讜谞讬诐 讘讗讬 讛讗专抓 讚砖讻专谉 讻驻讬 诪讚专讙转谉 讘注专讱 谞砖诪转谉 讜讻讜谞转谉. 讜谞诪爪讗 讚住"住 讛谉 谞讙专注 诇诪砖讛 专讘讬谞讜 讚讗诐 讛讜讗 讛讬讛 诪拽讬讬诪谉 讛讬讛 诪讗讬专 讜诪转拽谉 诪讜住讬祝 讗讜专讜转 讘诪拽讜诐 讗讞讬讝转 谞砖诪转讜 讛注诇讬讜谞讛 诪注砖讬诐 讗砖专 诇讗 讬注砖讜 讘讗讬 讛讗专抓 讻讬 诪讚专讙转谉 诇诪讟讛 诪讗讚 诪诪讚专讙转讜 讜讗讬谉 讻讞 讘讛诐 诇砖诇讜讟 讘诪拽讜诐 讙讘讜讛 讻转讜拽祝 讝讜 讻讞讜 砖诇 诪砖讛 专讘讬谞讜 诇讝"讗 讜讗转 注爪讜诪讬诐 讬讞诇拽 砖诇诇 砖讛诐 讛讗讘讜转 讻讬 讛谉 讛谉 讛诪专讻讘讛 讜驻注讜诇转诐 诇诪注诇讛 诇诪注诇' 讜砖讻专讜 讻讛诐 讜诇驻讬 砖注讚讬讬谉 讬砖 诇讗讜诪专 砖讬讗诪专 讚讛讗讘讜转 砖讻专诐 讻诪讬 砖讗讬谞讜 诪爪讜讜讛 讜注讜砖讛 讚讛专讬 诇讗 谞爪讟讜讜 讘转讜专讛 专拽 诪注爪诪诐 讛讬讜 诪拽讬讬诪讬谉 讜讗"讻 讬讜爪讗 讘讙专注讜谉 诪砖讛 专讘讬谞讜 讚讬讛讬讛 砖讻专讜 讻诪讬 砖讗讬谞讜 诪爪讜讜讛 诇讻讱 诪转讗专 讗讜转诐 讘砖诐 注爪讜诪讬诐 诇讛讜专讜转 讚讛注讬拽专 讻诪"砖 讛专讘 驻专砖转 讚专讻讬诐 讚讙诐 讛诐 讛讬讜 爪专讬讻讬诐 诇讛转注爪诐 讜诇讛转讙讘专 注诇 讬爪专诐 讻讬 讞住 讜砖诇讜' 讛讬讜 谞注谞砖讬诐 讘注讜谞砖讬 砖诪讬诐 讗诐 讛讬讜 注讜讘专讬诐 注诇 讛诪爪讜讜转 讜讗诐 讻谉 砖讻专诐 讻诪爪讜讜讛 讜注讜砖讛 讜谞诪爪讗 诇驻讬 讝讛 诪砖讛 专讘讬谞讜 讘讗 讘砖讻专讜 砖讻专 砖诇诐 讻诪爪讜讜讛 讜注讜砖讛 讜讻驻讬 注专讱 诪注砖讛 讗讘讜转 讗砖专 讻讞 讘讛诐 诇转拽谉 讘诪拽讜诐 注诇讬讜谉 诪专讜诐 诪专讗砖讜谉 讜讻讬 转讬诪讗 讗诇 讗诪讜谞讛 讜讞"讜 诪砖讜讗 驻谞讬诐 讬砖 讘讚讘专 诇讝"讗 转讞转 讗砖专 讛注专讛 诇诪讜转 谞驻砖讜 砖诪住专 注爪诪讜 诇诪讬转讛 注诇 讬砖专讗诇 讜注诇 讬讚讬 讝讛 谞转拽讬讬诪讜 讬砖专讗诇 讜谞诪爪讗 讻讬 讛讜讗 讙专诐 砖讬讛讬讜 讬砖专讗诇 讘注讜诇诐 讜讬讘讜讗讜 诇讗专抓 讜讘讚讬谉 讛讜讗 砖讬讟讜诇 砖讻专讜 讻讬 讛讜讗 讛讙讜专诐 砖讬拽讬讬诪讜 讬砖专讗诇 讛诪爪讜转 讚讗诇诪诇讗 转驻诇转讜 诇讗 讛讬讜 讬砖专讗诇 讘注讜诇诐 讜讬砖 诇讜 讞诇拽 讘讻诇 诪注砖讬讛诐 讛讟讜讘讬诐. 讜讻讬 转讬诪讗 讜讻诇 讻讱 诇诪讛 讛诇讗 讟讜讘 诪讗讚 讬注诇讛 讜讬讘讗 专讘谉 砖诇 讬砖专讗诇 讘讗专抓 讜讬拽讬讬诐 讛诪爪讜讜转. 诇讝"讗 讜讗转 驻讜砖注讬诐 谞诪谞讛 砖谞诪谞讛 注诐 诪转讬 诪讚讘专 讛讻讜谞讛 讻讬 讞砖讘 诪讞砖讘讜转 讛讜讗 讬转讘专讚 讜讬转讗 专讗砖讬 注诐 诪转讬 诪讚讘专 讜诇讻谉 谞讙谞讝 诪砖讛 专讘讬谞讜 注诪讛诐 讻讬 注讬"讝 讬讘讜讗讜 诇注转讬讚 讜讻诪"砖 讛专讘 驻专砖转 讚专讻讬诐 讘讟注诪谉 砖诇 讚讘专讬诐 讚讗讬谉 诇讛诐 转拽谞讛 专拽 讘讞专讘谉 讛讘讬转 讜讘谞讬谞讜 讜讝讛 讗讬 讗驻砖专 讗诐 讛讬讛 诪砖讛 专讘讬谞讜 谞讻谞住 诇讗专抓 注砖"讘. 讜讻讬 转讬诪讗 讛专讬 诪砖讛 专讘讬谞讜 讛专讘讛 诇讛转驻诇诇 注诇 讝讛 讜讗讬讱 砖转诐 转驻诇转讜 诇讝"讗 讜讛讜讗 讞讟讗 专讘讬诐 谞砖讗 砖讻讬驻专 注诇 诪注砖讛 讛注讙诇 讜讛拽讘"讛 讗"诇 讗诐 讗注讘专讛 谞讗 讗转讛 诪讘拽砖 讘讟诇 住诇讞 谞讗 讜讛讜讗 谞转专爪讛 诇拽讬讬诐 住诇讞 谞讗 讜讬讻驻专 注诇 讘谞讬 讬砖专讗诇 讜讬砖讗专 讘诪讚讘专 诇讻谉 讘讚讬谉 讛讜讗 砖讬讟讜诇 砖讻专讜 诪砖诇诐:

(讬讚 讗 转讜住驻讜转) 讚"讛 诪驻谞讬 讜讻讜' 诪讚专砖 讗讙讚讛 讜讻讜'.鈥斪愖捵撟� 讝讜 谞诪爪讗转 讘驻专"讗 驻诪"讛 (注"砖).

